Penting Untuk Tahu Beza Di Antara Keperluan & Kehendak Anak. Borak Mak-Mak Ada Jawapannya!

Bakal bersiaran bermula 17 Februari, Borak Mak-Mak merupakan sebuah rancangan bual bicara pendek yang diacarakan oleh  pengacara Fiza Saad dan juga pelakon terkenal iaitu Amyra Rosli yang juga merupakan ibu kepada dua cahaya mata.
Kalau anda nak tahu, matlamat utama rancangan 10 episod ini adalah untuk membantu para ibu dan bapa diluar sana memahami keperluan tubuh dan mental anak-anak dan dalam masa yang sama pakar jemputan akan berkongsi pelbagai tips dan teknik menarik menghadapi kerenah mereka.

Penuh Dengan Ilmu Dan Info Bermanfaat!
Berdurasi selama 6 minit, rancangan Borak Mak-Mak sarat dengan ilmu dan info baru yang ramai tak tahu. Menariknya, pakar jemputan bagi setiap episod adalah berbeza dan setiap satu daripada mereka ada tips dan teknik yang menarik.
Insya-Allah, ilmu yang dikongsikan oleh pakar-pakar hebat ini bermanfaat untuk kita aplikasikan dalam urusan seharian menjaga dan membesarkan anak-anak kita agar mereka mendapat yang terbaik.

Berikut ialah senarai 10 topik yang akan dibicarakan mengikut episod.

Episod 1: Smart Mind, Smart Heart
Episod 2: Time Management: Children vs. Career
Episod 3: Nutrition Story
Episod 4: Aspirational Kid’s Moment
Episod 5: Kepentingan Nutrisi Terhadap Perkembangan Anak
Episod 6: Kepentingan Peranan Seorang Bapa.

Episod Ramadan:

Episod 7: Ramadan for kids (Puasa untuk Si Cilik)
Episod 8: Hidupkan Ramadhan Bersama

Episod Raya:

Episod 9: Aktiviti Raya bersama anak-anak dengan Norma Baharu
Episode 10: Kerenah Pagi Raya

Artis & Influencer Kongsi Pengalaman Besarkan Anak!

Tidah hanya fokus kepada perkongsian pakar, menerusi rancangan Borak Mak-Mak,  kita ada artis dan influencer yang akan berkongsi pengalaman peribadi mereka menangani ragam dan kerenah anak-anak mereka.
Ye la, bukan mudah nak jadi suri rumah tangga yang bekerjaya. Banyak tau cabaran dan dugaannya. Jadi, nanti bolehlah anda gunakan sedikit sebanyak tips yang mereka kongsikan dalam rutin harian mereka untuk anda sekeluarga.

Dibawakan oleh Similac Intelli Pro, Borak Mak-Mak merupakan siri bual bicara pendek yang wajib ditonton oleh anda sebab ianya padat dengan perkongsian-perkongsian bernas pakar dan selebriti tersohor negara.
Oleh itu, pastikan anda luangkan sedikit masa pada setiap hari Khamis, jam 12 tengah hari di TV3 untuk topup ilmu baru untuk menjaga dan membesarkan anak-anak kita.
Similac Intelli Pro Susu Pilihan Ibu Bapa Prihatin!

Mengandungi DHA dan 7 khasiat tambahan seperti Asid Folik, Taurina, Vitamin B12, Zink, Kolina, Omega 6 dan zat besi, susu tepung Similac Intelli Pro menyokong perkembangan kognitif dan tumbesaran tulang kanak-kanak.
Selain itu, kombinasi minyak sayuran unik Similac Intelli Pro membantu penyerapan lemak, DHA, Vitamin A dan kalsium secara optimum. Maka, tak hairanlah kalau Similac Intelli Pro jadi pilihan utama ibu bapa prihatin.
Sertai peraduan #MamaSemangat dan menangi stok Similac® Intelli-Pro® PERCUMA untuk setahun!


Pentingkan Dahulu Nafkah Anak Kandung, Tak Wajib Pun Tanggung Nafkah Anak Tiri- Peguam

Bila berlaku perceraian dalam kalangan pasangan khususnya yang anak-anak, pasti akan timbul masalah berkaitan hak penjagaan dan nafkah anak-anak. Biasalah, ada yang akan mula culas apabila tanggungan mula berada jauh dan dijaga oleh ibu. Jika anda merupakan ayah yang bertanggungjawab, sudah pasti tak akan lari dari tanggungjawab!
Berikut merupakan penjelasan dari seorang peguam mengenai kepentingan untuk mendahului penjagaan nafkah anak kandung berbanding anak tiri. Mungkin ada dalam kalangan anda yang masih keliru, namun ini penting bagi menjaga keharmonian hubungan antara ayah dan anak kandung juga.

Baca juga: “Tiada Istilah Payung Emas, Ia Hadis Palsu”- Dr.Zulkifli Jawab Kenyataan Ramai Wanita Masuk Neraka Sebab Tolak Poligami
NAFKAH ANAK KANDUNG VS ANAK TIRI

Nafkah terhadap anak adalah menjadi kewajipan terhadap bapa kandungnya. Meskipun anak tersebut berada di bawah jagaan ibu atau yang lain.

Jika seorang lelaki telah berkahwin baru dengan janda atau balu yang mempunyai anak, tidak menjadi kewajipan untuk seorang lelaki itu menanggung nafkah anak-anak tersebut. Tanggungjawab menanggung nafkah anak-anak tiri adalah kepada bapa kandungnya.
Seksyen 73. Kewajipan menanggung nafkah anak, Enakmen Undang-Undang Keluarga Islam Negeri Pulau Pinang 2004 memperuntukkan bahawa:
(1) Kecuali jika sesuatu perjanjian atau sesuatu perintah Mahkamah memperuntukkan selainnya, maka adalah menjadi kewajipan seseorang lelaki menanggung nafkah anaknya, sama ada anak itu berada dalam jagaannya atau dalam jagaan seseorang lain, sama ada dengan mengadakan bagi mereka tempat tinggal, pakaian, makanan, perubatan dan pelajaran sebagaimana yang munasabah memandang kepada kemampuan dan taraf kehidupannya atau dengan membayar kosnya.
BAGAIMANA JIKA BAPA KANDUNG CUAI DAN CULAS?

Bagaimana jika bapa kandung kepada anak tiri tersebut cuai dan culas dalam menyediakan nafkah anak atau telah meninggal dunia?
Jika begitu keadaannya, kewajipan menanggung nafkah anak tersebut adalah kepada keluarga bapanya. Bagaimana jika nafkah kepada anak-anak kandung telah sempurna? Nafkah anak adalah meliputi:-
– makanan
– pakaian
– tempat tinggal
– perubatan
– pendidikan
Adakah kelima-lima nafkah tersebut dipenuhi atau sekadar memberikan RM200 kemudian pandai-pandai lah si isteri / bekas isteri untuk mencukupkan keperluan lain? Sedangkan kita mempunyai lebihan pendapatan. Jika begitu, belum sempurna nafkah tersebut.
Jika kelima-lima tersebut telah pun disempurnakan untuk isteri dan anak kandung, lebihan harta tersebut boleh diagihkan kepada orang di bawah tanggungan yang lain iaitu:-
– Bapa
– Ibu
– Cucu
– Datuk
– Saudara terdekat
– Ahli keluarga berikutnya

Jika sempurna semuanya dan ada lebihan pendapatan, baru lah boleh diserah atau dihadiahkan kepada yang layak.
Datuk, bapa saudara dan ahli keluarga bapa yang lain mestilah cakna jika ada cucu, anak saudara yang tidak diberikan haknya atau kematian bapa. Ambil kembali tanggungjawab masing-masing.
Anak yang diberikan Allah adalah amanah untuk diri kita dan kewajipan menanggung nafkah ialah suatu perkara yang akan disoal Allah di akhirat kelak. Sama-sama kita perbaiki mana-mana bahagian yang kurang.
Wallahualam..
Sumber: Peguam Syarie Farah Diyana


Pentingnya Penggunaan Sunblock! Ini Tips Kulit Wajah Kekal Sihat dan Menawan!

Ramai yang tertanya-tanya kenapa kulit masih mengalami breakout dan sebagainya walau dah dijaga dengan baik. Ha! Cuba anda check semula rutin penjagaan wajah anda, mungkin ada yang anda terlepas pandang. Bukan mudah nak ada kulit yang flawless tau! Banyak yang anda perlu tahu especially rutin penjagaan wajah yang tepat, jenis bahan yang terkandung di dalam skincare dan bagaimana ia berfungsi.

Kebanyakan daripada kita hanya pentingkan penggunaan cleanser dan moisturizer kan? Itulah salah kita sebenarnya… Kita lupa tentang kepentingan penggunaan sunblock, sedangkan ianya membantu melindungi kulit daripada cahaya UVA dan UVB yang boleh mendatangkan iritasi pada kulit wajah terutamanya di negara beriklim tropika seperti negara kita.
**UVA/ UVB (Ultra violet A/ Ultra Violet B) sila rujuk sini>>>

Ikuti Langkah Ini & Elak Iritasi!

Okay! Sebelum kita bercerita dengan lebih mendalam tentang sunblock yang sesuai untuk kulit wajah anda, Apa kata anda lakukan 3 langkah mudah ini terlebih dahulu.

Pertama:

Sila pastikan anda tahu jenis kulit anda sama ada ianya tergolong dalam golongan kulit kering, berminyak atau kulit kombinasi.

kedua:

Jika anda mengalami alahan, kenal pasti jenis bahan dan produk yang mungkin menyebabkan alahan anda menjadi teruk.

Terakhir:

Pastikan skincare yang anda gunakan adalah selamat digunakan dan tidak mengandungi bahan kimia. Bukan apa, takut nanti bila guna sunblock jadi breakout yang teruk pada wajah sebab wujudnya reaksi kimia.

Kenali Wajah Anda! Kenali Kelemahannya!

Lepas anda dah buat semua step di atas, sekarang masanya admin nak kongsi tips macam mana anda boleh pilih sunblock yang sesuai dengan kulit wajah anda. Ini penting untuk pastikan penggunaan sunblock mengoptimakan lagi perlindungan sedia ada kulit wajah anda.
Ada tiga tips penting yang perlu anda tahu tentang penggunaan sunblock. Admin bahagikan untuk beberapa jenis kulit.

Kulit kering:

Bagi anda yang ada masalah kulit kering, pilihlah sunclock yang ada formula melembapkan kulit wajah. Ada beberapa bahan yang digunakan untuk melembapkan kulit wajah iaitu lanolin, ekstrak minyak buah-buahan atau bijian macam almond. Selain itu, anda boleh juga check sama ada produk tu ada kandungan dimethicone atau tidak. Dimethicone juga sangat baik untuk kulit.

Ada tiga jenis sunclock yang anda boleh gunakan iaitu dalam bentuk krim, minyak atau losyen.
Ambil perhatian! losyen likatannya lebih pekat berbanding krim. Jadi jangan salah pilih.

Kulit yang mempunyai alahan/ berjerawat/breakout:

Untuk part ni panjang lebar sikit admin kena jelaskan. Harap bersabar baca ye! Bagi anda yang ada masalah alahan pada kulit ni, elakkan je terus semua produk yang ada bahan penyebab masalah pada wajah anda. Jangan termakan pujuk rayu iklan. Tengok ja ada bahan yang tak okay terus ja reject!
Bagi yang kulit berjerawat pulak anda kena tahu lah yang bahan-bahan macam alkohol, paraben dan pewangi tak baik untuk kulit anda. Kalau boleh jangan beli produk macam ni. Makin teruk kulit anda nanti. Lagipun, kulit berjerawat kan sensitif dengan matahari sebab tu anda perlukan perlindungan sunblock untuk halang cahaya UVB sebab nanti boleh jadi iritasi.

Elakkan penggunaan produk dari jenis gel ye… Pilih sunblock yang tekstur light krim. Senang produk tu meresap pada kulit dan tak nampak berminyak.

Kulit yang mempunyai tona tak sekata/ kulit gelap:

Mesti ramai yang rasa, kalau kulit gelap sunblock dah tak penting. Sebenarnya bukan macam tu. Setiap kulit ada pigmentasinya yang tersendiri. Tapi itu tak bermakna mereka yang berkulit gelap dikecualikan daripada menggunakan sunblock. Jangan bimbang kalau anda risau pakai sunblock buat kulit anda nampak tak sekata, pilih la sunblock dari jenis light krim. Sapu sikit saja. Itu sudah memadai. Make sure sapu dengan rata tau!

Semua maklumat ini sahih, admin dah buat kajian! Kalau tak yakin anda klik dekat link ni >>> Skincare.org
Nak Hasil Mengujakan? Pilih Produk Bersesuaian!

Ini cuma cadangan. Anda boleh cuba beberapa sunblock yang di senaraikan ni tapi sila pastikan anda dah baca semua label kandungan bahan dalam produk-produk ini terlebih dahulu dan kenal pasti jenis kulit anda.
Shiseido ANESSA
SPF 50++
Harga Hermo: RM 65.90
Untuk pengetahuan anda, admin recommend produk ni sebab ANESSA ni melembapkan kulit wajah. Mesti anda pernah rasa pedih-pedih pada wajah bila sunburn kan? Ha! Dengan produk ni takde lah masalah iritasi tersebut. Biasalah produk perlindungan daripada cahaya matahari no 1 di Jepun selama 17 tahun. Memang power la kesannya!
Etude House Sunprise Must Daily
SPF 50++
Harga Hermo: RM 32.00
Bukan sahaja mampu melindungi kulit wajah daripada sinaran cahaya UVA dan UVB, ternyata Etude House Sunprise Must Daily mampu memelihara kelembapan kulit wajah anda. Didatangkan dalam packaging yang cukup menarik dan comel... Harganya yang mampu milik dan keberkesanan produk ini pasti buat anda tak keruan.
Yadah Oh My Sun screen
SPF 35++
Harga Hermo: RM 31.50
Produk Yadah ni, teksturnya light krim jadi sesuai untuk semua jenis kulit. Tapi still bagi mereka yang ada masalah alahan dengan bahan-bahan tertentu, kena baca label kandungan tau! Produk ni admin pilih kerana ianya lembut pada kulit dan paling best sebab ianya berkesan untuk halang wajah daripada sunburn kalau pergi pantai atau buat aktiviti lasak.
Sunplay Skin Aqua UV Watery Gel
SPF 50++
Harga Hermo: RM 34.00
Sunplay, bukan jenama asing lagi ye bila anda sebut tentang sunblock. Sunplay ada banyak range sunblock tapi admin pilih ni khusus bagi mereka yang ada kulit kering. Produk nie teksturnya sangat ringan dan cepat meresap pada kulit. Melembapkan tapi dalam masa yg sama kulit tak nampak berminyak sebaliknya, glowing! Thumbs up untuk produk ni!
Shills Whitening Light Sun-screen Spray
SPF 50++
Harga Hermo: RM 46.75
Produk yang terakhir ni sesuai bagi mereka yang nak pergi buat aktiviti lasak macam masuk hutan, panjat gunung, redah sungai dan macam-macam lagi la. Sesuai untuk semua jenis kulit dan paling best ianya hygiene.
Kenapa admin kata mcm tu? Tangan kita ni kadang-kadang ada kuman walau dah basuh bersih tau! Disebabkan produk ini hanya perlu di spray pada wajah jadi dapatlah anda hindarkan kuman yang tak sepatutnya melekat pada wajah tu.

Harapnya tips ini dapat bantu anda semua buat pilihan produk yang betul. Admin cadangkan beli di HERMO sebab mereka ada promosi dan harganya jauh lebih murah. Tapi yang penting anda jangan beli membuta tuli. Buat kajian dan baca terlebih dahulu review produk ye. Selamat mencuba semua.
HERMO
Facebook HERMO


Pentingnya Penjagaan Makanan Si Comel Dan Kenali Apa Yang Diperlukan Mereka!

Kehadiran Si Comel dalam kehidupan membawa keceriaan dan kemeriahan. Telatah mereka yang mencuit hati sedikit sebanyak menjadi penghilang stress dan kebosanan.
Maka tidak hairanlah jika kebanyakan daripada kita ingin memberikan yang terbaik buat Si Comel kesayangan kita ini, kerana merekalah peneman setia disaat suka dan duka.

Lengkap dengan pelbagai nutrisi, SmartHeart Malaysia Menawarkan Rangkaian Makanan Kering Kucing Yang Diperlukan Bagi Setiap Fasa Umur Si Comel.
Rangkaian makanan kering SmartHeart telah dirumuskan secara khusus bagi memenuhi segala keperluan nutrisi Si Comel. Jadi, tidak hairanlah jika rangkaian makanan kering kucing SmartHeart, adalah antara makanan kucing yang memiliki formula terbaik di pasaran.

Terdapat dua rangkaian makanan kering kucing SmartHeart yang disediakan bagi memenuhi keperluan secara spesifik atau menyeluruh buat Si Comel iaitu:

1.Rangkaian makanan SmartHeart Berperisa.
Rangkaian makanan SmartHeart Berperisa mengandungi DHA & Choline, Bioton, Zinc, Omega 3&6,  kalsium, Phosphorus & Vitamin D untuk membantu pertumbuhan Si Comel secara menyeluruh.
Ini termasuklah untuk menajamkan penglihatan, mempercepatkan tumbesaran serta memperkuatkan lagi memori dan kepekaan Si Comel terhadap keadaan sekeliling.
Lagipun, pewarna yang digunakan bagi makanan kering berperisa SmartHeart adalah menepati piawaian dan mendapat kelulusan standard antarabangsa untuk makanan haiwan.
Ada 6 pilihan perisa iaitu;

SmartHeart Chicken & Tuna
SmartHeart Seafood
SmartHeart Salmon
SmartHeart Tuna & Shrimp
SmartHeart Mackerel
SmartHeart Chiken & Whitefish

2. Rangkaian makanan Special Care Formula.
Berbeza dengan rangkaian makanan SmartHeart Berperisa, rangkaian makanan Special Care Formula pula telah dirumus khas untuk menyelesaikan masalah tertentu yang dialami oleh Si Comel. Ini sedikit sebanyak akan membantu anda merawat dan menjaga Si Comel dengan lebih baik dalam usaha menyelesaikan masalah yang dialami oleh kucing kesayangan anda.
Terdapat 6 Special Care formula yang terdapat di pasaran antaranya ialah;

SmartHeart Mother & baby Cat

Mengandungi DHA (minyak ikan) & Choline, Omega-3 (Bioton, Zinc & Omega 3&6), kalsium, Phosphorus & Vitamin D, formula ini dirumus istimewa untuk memastikan Si Comel mendapat nutrisi yang mencukupi semasa tempoh hamil dan penyusuan berlangsung. Formula ini juga membantu menguatkan lagi sistem imunisasi bayi Si Comel semasa proses penyusuan selepas bayi Si Comel dilahirkan.

SmartHeart Kitten

SmartHeart Kitten adalah formula lengkap yang dihasilkan bagi memastikan Si Comel menerima nutrisi yang mencukupi untuk membesar dengan baik. Ianya juga turut mengandungi DHA, Choline,Taurine dan banyak lagi daripada ikan, telur dan susu bagi membantu Si Comel memiliki memori, kepekaan, kebijaksaan dan penglihatan yang tajam.

SmartHeart Skin & Coat Formula

Berbeza dengan dua formula diatas formula Skin & Coat adalah khusus bagi anda yang mahu bulu Si Comel sentiasa sihat dan bersinar. Formula yang mengandungi Biotin, Zinc dan Omega 3&6  untuk membantu mengurangkan masalah keguguran bulu Si Comel selain, meransang pertumbuhan bulu yang baru.

SmartHeart Hairball Control

Formula seterusnya ialah SmartHeart Hairball Control. Formula makanan ini dilengkapi dengan nutrisi yang seimbang serta kandungan serat tambahan yang penting untuk mengawal pergerakan usus dan mempermudah proses pembuangan bebola bulu melalui najis Si Comel.

SmartHeart Sterilised Formula

Selain itu, SmartHeart juga mengeluarkan SmartHeart Sterilised Formula. Formula khas ini diperuntukan untuk Si Comel yang baru sahaja mengalami proses pemandulan. Kebanyakan kucing akan mengalami masalah penurunan kadar hormon, sekaligus menjejaskan metabolisma tubuh mereka.
Jika keadaan ini dibiarkan secara berterusan ianya boleh menyebabkan masalah pertambahan berat badan ataupun obesiti. Jadi, Si Comel memerlukan makanan yang seimbang tetapi dalam masa yang sama rendah kalori bagi megurangkan masalah obesiti dan masalah pencernaan makanan.

SmartHeart Senior Care

Formula ini ialah formula yang telah dihasilkan dengan penuh keprihatinan terhadap Si Comel yang lebih berusia. Hal ini demikian kerana, Si Comel yang lebih berusia berisiko menghadapi masalah menopause dan andropause.
Justeru itu bagi memastikan si comel kekal aktif,  Glucosamine dan Chondroitins serta protein tambahan telah ditambah kedalam formula ini bagi memastikan Si Comel terus sihat dan cergas.
Dapatan produk SmartHeart secara dalam talian!
Penting untuk anda tahu keperluan Si Comel anda. Jangan sesekali ambil mudah penjagaan makanan mereka kerana makanan yang baik mampu membantu memelihara tahap kesihatan Si Comel anda.
Bagi yang berminat nak dapatkan produk-produk SmartHeart, korang boleh dapatkan produk ini secara dalam talian di SmartHeart online Shop.
Nak tahu tentang promosi terkini dari SmartHeart? Pastikan anda like dan follow media sosial mereka dibawah.
Website: SmartHeart Malaysia
Facebook: SmartHeart Cat Malaysia


Penuh Drama, Samarinda ‘Saat Kau Takluk Cinta Ini’ Wajib Ditonton!

Menyusuli Cukup Derita Itu, Saat Kau Takluk Cinta Ini sudah pun mengisi slot Samarinda bermula 20 Disember 2021 lepas, setiap hari Isnin hingga Khamis, pukul 10.00 malam dan turut disiarkan melalui perkhidmatan penstriman iQiyi pada hari yang sama selepas siaran di TV3.
Baca juga: Majlis Reunion Penyatu Jodoh Cikgu & Bekas Pelajar, Beza Usia 11 Tahun!

LAKONAN MANTAP IDRIS KHAN DAN INTAN NAJUWA

Drama bersiri 15 episod yang diinspirasikan dari novel Saat Kau Takluk Cinta Ini karya Sara Hezra merupakan terbitan Kembara Sufi Sdn Bhd, diarahkan oleh Zamri Zakaria, nukilan skrip oleh Eja Lorena dan menampilkan pelakon – pelakon popular Malaysia seperti Idris Khan, Intan Najuwa, Syazwan Zulkifly, Shakilla Khoriri, Wafariena Roslan, Wan Maimunah, Zarynn Min, Edika Yusof, Jasmin Hamid, Raja Azmi, Raja Baizura, dan Aleza Shadan.

Saat Kau Takluk Cinta Ini mengisahkan Haira Melissa telah dibuang keluarganya apabila dituduh merampas tunang kepada adik tirinya. Dia membawa diri ke sebuah kampung mencari kawannya tapi dia telah sesat dalam keadaan hujan yang lebat. Haira berteduh di sebuah pondok dalam kebun pisang. Dari situ, bermulalah pertemuan Haira dengan Rahhal. Nak tahu apa yang terjadi selepas mereka bertemu?

SAAT KAU TAKLUK CINTA INI SUDAH DITAYANGKAN

https://media.siraplimau.com/2022/01/Samarinda_-Saat-Kau-Takluk-Cinta-Ini-Week-3-TX-3-6-Jan-22.mp4
Jangan ketinggalan untuk menyaksikan Saat Kau Takluk Cinta Ini yang sudah bermula 20 Disember 2021, setiap hari Isnin hingga Khamis, 10.00 malam menerusi slot Samarinda di TV3 dan perkhidmatan penstriman iQiyi. Drama bersiri ini akan tersedia sejam kemudian pada hari yang sama di seluruh Malaysia.
Ia juga disertakan dengan sari kata dalam Bahasa Inggeris dan Bahasa Malaysia di mana penonton boleh mengakses secara percuma pada bila-bila masa melalui www.iQ.com/local atau muat turun aplikasi iQiyi di App Store dan Play Store. Pelanggan VIP akan dapat mengakses kemudahan VIP Express iQiyi bagi drama Saat Kau Takluk Cinta yang membolehkan penonton untuk menonton episod terkini 1 jam selepas tayangan di TV3 manakala pengguna percuma dapat menonton 48 jam selepas.

Untuk mendapatkan info terkini tentang drama kegemaran anda, layari laman sosial Facebook, Twitter, YouTube dan Instagram TV3 iaitu @TV3Malaysia, dan Instagram rasmi Drama Sangat iaitu @dramasangat. Laman sosial Facebook, Instagram, Twitter, YouTube dan TikTok iaitu @iQiyiMalaysia!
Untuk maklumat lanjut dan perkembangan terkini tentang program TV3, layari www.xtra.com.my dan ikuti laman media sosial rasmi Facebook, Instagram & Twitter di @TV3Malaysia.


Penuh Emosi & Air Mata, Tonton Drama Terbaharu ‘Shakira’ Di TV3!

Sejak 5 Januari lalu, bermula setiap hari Isnin hingga Jumaat, pukul 7.00 malam drama Shakira disiarkan melalui perkhidmatan penstriman iQiyi pada hari yang sama selepas siaran di TV3.
Drama bersiri 28 episod arahan Idora Abdul Rahman,dilakonkan oleh Shukri Yahaya, Janna Nick, Khai Bahar, Syerinie Myra, Nada Nursyuhada, Wan Raja, Ramona Zamzam, Marisa Yasmin, dan Edika Yusof .

PENUH EMOSI & AIR MATA, DRAMA TERBAHARU ‘SHAKIRA’

Kehidupan dua beradik iaitu Shakira (Janna Nick) dan Hanisah (Nada Nursyuhada) bukan mudah sejak dari kecil. Dua beradik yatim piatu menumpang teduh di rumah Makcik Aida (Marisa Yasmin), adik tiri arwah ibu mereka yang tamak, pentingkan diri sendiri dan sanggup buat apa saja demi mendapatkan harta peninggalan arwah ibu bapa mereka.

Selepas Hanisah tamat pengajian dan baru mula bekerja, dia telah bercinta dengan Zakuan (Wan Raja). Walaupun hanya dua bulan berkenalan, Hanisah telah berkahwin dengan Zakuan atas rancangan Makcik Aida.

Makcik Aida mempergunakan Zakuan yang juga anak saudaranya memujuk Hanisah menyerahkan duit simpanan yang sepatutnya diguna untuk biayai pengajian Shakira di universiti kepada Zakuan.

Apabila Shakira mendapat tahu duit itu telah dijadikan modal perniagaan Zakuan, dia mula menjadi buskers untuk membiayai yurannya. Shakira terpaksa berhenti belajar dari kolej dan menjadi buskers sepenuh masa dengan kumpulan Busker Cinta Hati yang diketuai oleh Irdi (Khai Bahar).
Satu hari, Shakira ditawarkan untuk menyanyi bersama-sama live band di sebuah resort baharu. Irdi menyokong keputusan Shakira. Dalam diam, Irdi menyukai Shakira tapi dia tidak mampu meluahkan isi hatinya. Irdi masih dibelunggui rasa bersalah atas kematian arwah isterinya.

Dalam diam, Shakira juga semakin rapat dengan Amir (Shukri Yahaya). Amir seorang lelaki yang nampak serius tetapi berubah menjadi ceria setelah berkenalan dengan Shakira. Dia bekerja sebagai seorang arkitek di syarikat sendiri. Pada mulanya, Amir tidak menyukai pemuzik jalanan kerana benci akan abang iparnya, Irdi. Demi Shakira, Amir mula mengubah pandangannya itu.
Jangan ketinggalan untuk menyaksikan Shakira bermula 5 Januari 2022, setiap hari Isnin hingga Jumaat, 7.00 malam menerusi slot Akasia di TV3 dan perkhidmatan penstriman iQiyi. Drama bersiri ini akan tersedia sejam kemudian pada hari yang sama di seluruh Malaysia.

https://media.siraplimau.com/2022/01/SHAKIRA-Wk3-Ep9-13-Tx_-17-Jan-21-Jan-.mp4


Penuh Keikhlasan & Pengajaran, Ini Program Menarik Media Prima Sempena Ramadan 2019

Sempena bulan Ramadan 2019, pastinya ramai tertunggu-tunggu barisan program menarik yang bakal dipaparkan di televisyen kan? Oleh itu, Rangkaian Televisyen Media Prima (MPTN) mempersembahkan “Setulus Ikhlas” sebagai tema baharu bagi kempen Ramadan Raya tahun ini. Selari dengan tema tersebut, anda bakal disajikan dengan pelbagai program menarik dari pilihan program keagamaan, gaya hidup, drama dan telefilem. Kalau sudah tidak sabar, jangan lupa untuk save the date program-program kegemaran anda!
PROGRAM RAUDHAH RAMADAN
1. JEJAK RASUL ULUL AZMI

SINOPSIS
Bersama Fedtri Yahya dalam perjalanannya menjejaki sejarah Nabi Musa A.S di sekitar Mesir, merungkai hubungan di antara Nabi Musa dan Firaun Ramses II dalam Jejak Rasul Ulul Azmi. Jejak Rasul Ulul Azmi juga akan memaparkan peralatan bersejarah di era Nabi Musa dan juga keindahan Mesir. Bakal bersiaran bermula 3 Mei-2 Jun, setiap Jumaat- Ahad jam 6.30 petang.

2. SAHABAT BACKPACKERS

SINOPSIS
Pengembaraan empat Da’i muda menjelajah dan meneroka keindahan negara islam di Indonesia, Turki dan Sepanyol secara ‘backpackers’! Da’i Raisyah & Da’i Syafiqah akan ke Acheh. Da’i Imran mengembara di Turki, sementara Da’i Haziq pula ke Sepanyol dalam usaha mereka merakamkan pengalaman dan kenangan bersama komuniti Islam di sana. Setiap episod dilengkapkan juga dengan bait-bait ayat suci Al-Quran dan tips mengembara secara “backpacking”. Bakal mula bersiaran pada 28 April- 2 Jun, setiap hari Ahad jam 6 petang.
3. TANYALAH USTAZ: MENGHAYATI FIRMAN-NYA

SINOPSIS
Istimewa Tanyalah Ustaz: Menghayati Firman-Nya ini adalah siri yang akan bersiaran selama 30 episod sepanjang Ramadan dan memfokuskan hanya mengenai kandungan kitab Al-Quran dan membincangkan secara lebih teliti mengenai kelebihan dan taddabur ayat. Setiap episod akan menampilkan seorang Da’i dan seorang Ustaz yang terkenal. Bakal mula bersiaran pada 6 Mei hingga 4 Jun, setiap hari jam 6.30 pagi.
PROGRAM GAYA HIDUP RAMADAN TV3
1. JOM BERBUKA

SINOPSIS
Saksikan gelagat selebriti terkenal Malaysia dalam membuat persediaan untuk menyediakan juadah berbuka puasa dan ketahui juga perkembangan terkini mereka dalam Jom Berbuka. Akan memulakan siaran pada 27 April, jam 5.30 petang. Ada ramai selebriti seperti Aesyah London, Siti Sarah & Shuib , Atu Zero & Family, Achey & Family, Wany Hasrita, Wani, Afieq Shazwan, Tajul (1 episod) and Rita Rudaini & kids.
2. PESAN MAKAN
SINOPSIS
Setelah kejayaan Pesan Makan musim pertama di ntv7 tahun lalu, Pesan Makan kembali dengan musim kedua di TV3! Pesan makan mengisahkan dua adik beradik yang mempunyai idea untuk memulakan perniagaan di atas talian dan mengharungi pelbagai rintangan. Ikuti kisah drama komedi yang menampilkan Shuk Hot Fm dan Qistina Raisah sebagai adik kandungnya. Adakah di musim ke dua ini, kita dapat saksikan Shuk bakal berkahwin dengan Elly Mazlein? Bakal mulakan siaran pada 27 April ini, setiap Sabtu jam 6.00 petang.
3. 1,2 BAKAR KUIH RAYA

SINOPSIS
Chef Anis kembali lagi dengan sentuhan masakanya bersama rakan-rakan yang terkenal untuk menikmati masakan yang dihidangkan. Tetapi pada kali ini makanan akan lebih fokus kepada membuat kuih raya dan hidangan hari raya yang istimewa. Bakal memulakan siaran pada 28 April, setiap Ahad jam 11.30 pagi.
4. APA NAK MAKAN NI?
SINOPSIS
Antara soalan yang paling susah untuk dijawab apabila ditanya ialah “Apa Nak Makan Ni? “ Dengan adanya Chef Naem, masalah tersebut dapat diselesaikan dengan memasak di lokasi terpilih di sekitar kawasan Lembah Klang. Ditemani oleh rakan artis untuk membantu di bulan Ramadan sambil tolong memberi makanan kepada orang ramai yang terperangkap dalam kesesakan jalan raya untuk pulang berbuka di rumah! Akan memulakan siaran pada 28 April ini, setiap Ahad jam 5.30 petang. Ada ramai artis jemputan seperti Azreal Ismail, Ben Laden, Elly Mazlein, Khai Bahar, Noor Khiriah, Akhmal Nazri
5. SEMBANG SAHUR

SINOPSIS
Sebuah program bual bicara santai sempena Ramadan dengan perbincangan topik-topik menarik bersama tetamu jemputan. Dapatkan juga resepi-resepi menarik untuk bersahur dan segmen Singgah Sahur di mana hos dan artis akan bersama-sama menziarahi keluarga-keluarga terpilih untuk bersahur bersama-sama mereka. Anda boleh tonton setiap hari Selasa & Rabu jam 11 malam.
DRAMA RANTAIAN RAMADAN TV3
1.LESTARY: PIA

SINOPSIS
Drama ini mengisahkan tentang Pia yang tersepit di antara tugasnya sebagai seorang isteri dan tanggungjawabnya terhadap adiknya yang kurang upaya. Selepas kedua ibu bapanya terbunuh angkara dadah, Pia djaga oleh Pak Long Mat. Pia mempunyai seorang adik yang cacat akibat cerebal palsy bernama Budi. Zafran, rakan mengaji Pia menyukai Pia sejak dari kecil hinggalah dewasa. Zafran tinggal bersama bapa dan ibu saudaranya, Ila yang bisu. Ila selalu memerhatikan gerak geri Zafran dan tahu akan perkembangan cinta Zafran dan Pia. Ila cuba menghalangnya. Zafran kemudian menyambung pengajiannya ke luar negara namun masih meneruskan hubungannya dengan Pia. Setelah pulang semula ke tanah air, meraka berkahwin walaupun tidak direstui Ila. Nasib tidak menyebelahi Pia apabila Zafran membuat keputusan untuk menghantar Budi ke pusat penjagaan kerana mahu Pia memberikan sepenuh perhatian kepadanya. Lama-kelamaan sifat Zafran mula berubah dan menambahkan lagi kesengsaraan di hati Pia. Bermula 3 Mei setiap Rabu hingga Jumaat jam 9 malam.
2. IKTIBAR

SINOPSIS
Akan mula bersiaran pada 4 Mei setiap Sabtu jam 9 malam dan membariskan pelakon seperti Nasha Aziz, Nabila Huda, Wan Sharmila, Nazim Othman, Syazuwan Hassan, Elisha Sandha, Fouziah Ghous, Fahrin Ahmad, Nina Iskandar, Azhan Rani. Penjara merupakan sebuah tempat yang semua orang ingin elakkan. Namun kepada mereka yang pernah menjadi penghuni di situ, tempat itu banyak memberi pengalaman dan melahirkan keinsafan. Drama bersiri ini akan memaparkan inspirasi kisah daripada para banduan dan pekerja dalam penjara. Setiap episod akan memaparkan kisah-kisah yang berbeza dari kacamata warden penjara, doktor, ustazah, pegawai psikologi, Guru Jahit, guru bakeri dan lain-lain. Kisah-kisah ini diambil berdasarkan kes-kes seperti membuli sehingga mati, mencuri kerana hutang, samun bersenjata, bunuh tanpa niat, langgar sehingga mati, tetak bapa dan lain-lain. Matlamat cerita ini untuk menyingkap jenayah yang dilakukan banduan dan memberi keinsafan agar tidak melakukan jenayah. Walaupun masing-masing mempunyai kerjaya yang hebat, tetapi ada ujian disebaliknya yang masyarakat di luar sana perlu ambilnya sebagai IKTIBAR.
3. IRIS: AJAK OH IJAL

SINOPSIS
Bakal bersiaran bermula 6 Mei, setiap Isnin hingga Rabu jam 6.30 petang. Mengisahkan Razak dan Rizal merupakan adik beradik yang menjalankan kegiatan haram di Kuala Lumpur. Setiap kali menjelang Ramadan mereka berdua akan pulang ke kampung dan membantu ibunya menjual ayam bakar di bazar Ramadan. Mereka yang sentiasa bertelagah berjanji untuk berbaik sepanjang Ramadan namun janji itu tidak dapat ditepati apabila mereka jatuh cinta kepada orang yang sama. Pelbagai cara dilakukan mereka untuk merebut hati Amani. Pak Hassan akan membenarkan salah seorang daripada mereka untuk keluar dengan Amani, tetapi dengan pelbagai syarat. Kedua mereka berusaha untuk memenuhi syarat yang ditetapkan dengan melakukan terawih, bergotong–royong dan melakukan pelbagai kebaikan demi memenangi hati Pak Hassan dan Amani.
4. AKASIA: 30 PESANAN SUARA

SINOPSIS
Mengisahkan tentang tiga sekawan yang sangat rapat, Iman, Syafira dan Amri. Suatu hari, dalam sibuk menyiapkan persiapan perkahwinan antara Syafira dan Iman, Syafira telah tersalah hantar pesanan suara kepada rakan lelakinya, Amri yang sepatutnya dihantar kepada tunangnya, Iman. Namun, jodohnya tidak kesampaian apabila Iman meninggal kerana serangan asma dan lemas di kawasan air terjun beberapa minggu sebelum majlis perkahwinan mereka. Disebabkan sudah jatuh cinta dengan keayuan dan kelembutan Syafira melalui mesej yang disampaikan melalui pesanan suara tersebut, Amri telah mengambil keputusan untuk berkahwin dengan Syafira demi rasa sayang dan tanggungjawab untuk menjaga Syafira. Drama ini akan bersiaran bermula 6 Mei, setiap Isnin hingga Ahad jam 7 petang dan membariskan pelakon handalan seperti Shukri Yahaya, Hana Delisha, Ain Edruce, Erwin Dawson, Saharul Ridzuan, Izzue Islam, Ruzana Ibrahim
5. SAMARINDA : CARI AKU DI SYURGA

SINOPSIS
Anas dan Lisa merupakan pasangan kekasih yang saling mencintai di antara satu sama lain walaupun mereka datang daripada dua latar belakang yang sangat berbeza. Ibu Lisa menentang hubungan mereka kerana merasakan Anaz tidak setaraf dengan mereka dan mahu menjodohkannya dengan Dr. Arsyad. Lisa nekad melarikan diri dari rumah dan terus bernikah dengan Anas. Perkahwinan mereka mula diuji apabila Lisa yang tidak biasa hidup susah terpaksa melalui kedaifan hidup. Setelah melahirkan anak mereka yang pertama, Suri, Lisa terus meminta cerai dari Anas kerana ingin kembali kepada kehidupan lamanya yang mewah. Anas terus membesarkan Suri bersama isteri barunya, Mira. 6 tahun kemudian, Lisa yang sudah berkahwin dengan Dr. Arsyad kembali menuntut hak penjagaan ke atas Suri. Pada masa yang sama, Anas telah mengalami kemalangan yang mengakibatkan ganguan kepada daya ingatannya. Kemuncak bermula apabila Suri terpaksa mengikut Lisa kerana Anas yang tidak mampu mengingati bahawa Suri merupakan anaknya. Drama ini akan bersiaran bermula 6 Mei jam 10 malam dan membariskan pelakon seperti Janna Nick, Aeril Zafril, Mimi Lana, Duerra Matilda.
6. DIARI RAMADAN RAFIQUE REUNION

SINOPSIS
Drama rantaian ini akan memulakan siaran pada 12 Mei, setiap Ahad jam 9 malam mengisahkan Rafique masih bujang dan menetap dengan nenek di kampung. Rafique membuka bengkel membaiki kereta di kampungnya secara kecil-kecilan. Maisara yang kini telah berusia 19 tahun, sedang melanjutkan pelajaran di sebuah Universiti tempatan. Nenek yang kesunyian dengan terletah kanak-kanak kecil mengambil upah menjaga 4 orang anak-anak kejiranan yang mana kedua ibu dan bapa mereka bekerja. Daripada 4 orang kanak-kanak yang dijaga oleh nenek, salah seorang dari mereka yang bernama Sadique mempunyai tabiat atau berperangai “copy paste” sama seperti perangai Rafique sewaktu kecil dahulu, iaitu nakal dalam diam dan sering menjadi mangsa keadaan. Ramadan kini tiba lagi, Rafique melihat sikap Sadique sama sepertinya sewaktu kecil. Rafique yang cuba menjadikan “DIARI SEWAKTU DIA MASIH KECIL” sebagai sumber rujukan, tetapi dia silap, zaman telah berubah, kenakalan kanak-kanak zaman kini tidak lagi seperti zamannya dahulu.
TELEFILEM RAMADAN TV3
1. ANAK SYURGA

SINOPSIS
Perkahwinan Ikmal dan Azah tetap diteruskan meskipun tidak mendapat restu dari Nani. Setelah beberapa kali mengalami keguguran akhirnya Azah disahkan mengandung. Kehadiran Adam memberi kebahagiaan dalam keluarga mereka. Namun kebahagiaan itu hanya sementara apabila Adam disahkan mengalami autism. Ikmal mula mengabaikan Adam dan rumah tangga mereka mula goyang. Pak Sahak yang bekerja sebagai tukang cuci di syarikat Ikmal perasan tentang perubahan Ikmal dan sering menasihati Ikmal. Suatu hari Ikmal bertembung dengan Pak Sahak di tepi jalan kerana motornya rosak ketika baru pulang dari membeli hadiah untuk anak-anaknya. Ikmal menumpangkan Pak Sahak hingga ke rumahnya. Di rumah Pak Sahak, Ikmal terkejut apabila mengetahui kedua-dua anak Pak Sahak OKU. Ikmal terharu melihat keluarga Pak Sahak yang bahagia meskipun hidup dalam kesederhaaan. Barulah dia sedar bahawa selama ini dia tidak pernah bersyukur dengan pemberian daripada Allah dan mula menyayangi Adam. Akan bersiaran pada 5 Mei jam 10 malam dan membariskan pelakon seperti Ashraf Muslim, Intan Ladyana, Nik Adam Mika, Sheila Mambo, Hasnul Rahmat.
2. TERIMA KASIH IBU

SINOPSIS
Saksikan telefilem ini pada 11 Mei jam 10 malam yang memaparkan kisah mengenai Nil, yang dikenali sebagai budak bermasalah di sekolahnya. Ibunya Zaitun pula tidak mempedulikan nasihat guru dan menyebelahi anaknya. Akhirnya Nil dimasukkan ke sekolah juvana beberapa bulan sebelum SPM kerana kes memukul Kimi, sehingga meninggal dunia. Walaupun telah dibebaskan daripada sekolah juvana, Nil tidak berubah malah sikapnya lebih teruk. Nil menjadi penjenayah diburu pihak polis. Nil menjadi pelarian kerana takut akan hukuman berat yang bakal dihadapi. Namun akhirnya, Nil ditangkap polis dan disabitkan kesalahan. Sebelum hukuman dijatuhkan, Nil membuat ucapan terakhir kepada ibunya ‘terima kasih ibu kerana tidak pernah menegur salah dan silapnya. Zaitun terkesan dengan kata-kata Nil dan menyesal dengan tindakannya selama ini kerana terlalu memanjakan Nil.
3. MAAF DARI KHILAF

SINOPSIS
Hasrat Bakar dan Salimah untuk memiliki zuriat tidak kesampaian apabila Salimah mengalami keguguran berpunca daripada kejadian pembuangan sampah oleh penduduk flat. Akibat terlalu kecewa kerana penantian zuriat sekian lamanya, namun berakhir dengan kejadian tragis. Bakar tekad untuk mencari siapa yang melakukan perkara tersebut sehingga mahu membakar flat itu. Pada masa yang sama, jiran mereka Rosnah berasa amat bersalah kerana dia tahu ini semua adalah salahnya. Dia yang meminta anaknya Nadia membuang sampah pada hari itu dan sudah menjadi kebiasaan untuk penduduk flat di situ membuang sampah dari tingkat atas. Nadia akhirnya membuat pengakuan dengan menulis surat kepada Salimah menyatakan segala yang terjadi adalah salahnya. Jangan lupa saksikan pada 12 Mei, Ahad jam 10 malam.
4. CINTA SESUNGGUHNYA

SINOPSIS
Keikhlasan cinta Razlan terhadap Farisha mengatasi segalanya sehingga dia tekad untuk menjadikan Farisha sebagai isteri walaupun ditentang oleh ibunya, Norlia. Farisha adalah penghidap paranoid schizophrenia iaitu sejenis mental disorder yang serius. Mereka disatukan juga walaupun tanpa restu daripada ibu Razlan. Razlan tekad untuk membantu Farisha untuk pulih malah dia akan memastikan Farisha mengambil ubat pada waktu yang ditetapkan supaya dia tidak mengalami delusi. Razlan merujuk permasalahan Farisha kepada bekas kekasihnya, Azlina yang merupakan pakar psikitrik. Farisha mula tidak selesa dengan hubungan Razlan dan Azlina. Satu hari Farisha mengamuk dan hampir mencederakan suaminya. Razlan yang selama ini menafikan bahawa gangguan emosi Farisha ditahap yang membahayakan terpaksa redha dan menempatkan Farisha di hospital sakit jiwa. Namun setiap hari dia akan menjenguk isterinya di hospital dan masih setia dengan cintanya. Jangan lupa saksikan telefilem ini pada 18 Mei, Sabtu jam 10 malam.
5. SINAR RAMADAN UNTUK AMANDA
SINOPSIS
Membariskan pelakon seperti Awal Ashaari, Nina Iskandar, Khatijah Tan, Rahim Jailani, Adik Arissa, Raja Azmi dan akan dipaparkan pada 19 Mei jam 10 malam. Kisah Sofea telah dihalau ibu mertuanya kerana melahirkan anak sindrom down, Amanda dimana ketika itu suaminya, Idham terlibat dalam kemalangan jalan raya dan menyebabkan hilang ingatan. Sofea telah membesarkan Amanda seorang diri dengan pelbagai dugaan menimpa apabila suaminya telah berkahwin lain kerana Idham tidak mengingati bahawa dirinya pernah berkahwin. Apabila ingatan Idham kembali pulih, Sofea telah difitnah curang sehingga diceraikan. Sofea nekad membesarkan anak istimewanya sehingga menjadi penaung bagi persatuan anak-anak istimewa.
6. GENG VAN JENAZAH
SINOPSIS
Husin merupakan pemandu van jenazah bersahabat baik dengan Mail. Suatu hari Husin menerima panggilan untuk mengambil jenazah Pak Tam yang meninggal dunia akibat makan durian. Dalam perjalanan menghantar Pak Tam ke kampung asalnya, Mail menerima panggilan daripada kekasihnya, Sharifah yang ingin berjumpa kerana dipaksa bertunang dengan orang lain. Kerana kesuntukan masa Sharifah dibawa bersama, dan mereka menggunakan jalan pintas. Tetapi dalam perjalanan tayar van pancit dan kemudian tayar van terbenam. Mereka bertiga terkejut kerana jenazah Pak Tam tiba-tiba bangun dan sedang menikmati buah durian, Husin, Mail dan Sharifah lari bertempiaran. Akhirnya misteri jenazah Pak Tam terungkai setelah mereka melalui pelbagai halangan. Bakal bersiaran pada 25 Mei, jam 10 malam.
7. TIGA LIMA
SINOPSIS
Halim,12, baru kematian ayahnya, Daud. Daud meninggal akibat kemalangan di kilang tempat kerjanya. Kini ibunya, Hasnah perlu menyara mereka berdua. Hasnah terjumpa buku tiga lima Daud yang tercatat hutang piutang Daud yang masih belum dilangsaikan. Hasnah berhempas pulas mencari wang untuk melangsaikan hutang arwah suaminya. Halim yang melihat kesusahan ibunya itu nekad mencari duit demi menyara mereka. Sewaktu Halim ke Masjid, Halim terdengar ceramah Ustaz Zali, menyampaikan mengenai orang yang meninggal tanpa sempat melunaskan hutang, maka orang itu tidak dapat masuk syurga. Lantas, Halim mula mengerah tenaga untuk mencari wang dengan melakukan pelbagai kerja sambilan namun sering difitnah bahawa duit yang dia dapat itu adalah duit dari hasil kerja haram. Bakal bersiaran pada 26 Mei jam 10 malam.
8. MASIHKAH ADA RAYA BUATKU

SINOPSIS
Zul tidak lagi menyambut Hari Raya semenjak isterinya, Linda mengidap strok dan lumpuh separuh badan. Kehidupan Zul ditumpukan sepenuhnya bagi menjaga isteri dan membesarkan anak-anaknya di samping melakukan pelbagai pekerjaan harian demi menyara keluarganya. Sesekali Linda teringin untuk berpuasa seperti dulu, tetapi Zul tidak mengizinkan kerana risau menjejaskan kesihatan Linda. Sehinggakan Zul adakalanya mengeluh dan merasakan isterinya hanya perlu duduk di rumah agar tidak menyusahkannya dan anak-anak. Namun, anak-anaknya yang masih kecil tidak memahami penderitaan yang dialami Zul dan mereka cuba mengembalikan kemeriahan raya walaupun dilarang tegas oleh ayah mereka. Namun tanpa disedari sebenarnya Linda teringin untuk menikmati suasana raya bersama Zul dan anak-anak sama seperti dulu. Akhirnya, anak-anaknya berjaya membuat Zul berubah fikiran dan menerima hakikat bahawa kecacatan isterinya bukannya sebagai beban dan mereka juga layak untuk merasai kemanisan Ramadan dan keindahan Syawal. Jangan lupa saksikan pada 1 Jun jam 10 malam.
9. AYYAD AISYAH
SINOPSIS
Ayyad, 12, merupakan seorang kanak-kanak lembam. Dia cenderung kepada aktiviti berkebun dan meminati bola sepak namun tidak ada kanak-kanak yang mahu bermain dengannya. Ayyad mempunyai seorang adik perempuan, Aisyah, 8. Ayyad sanggup melakukan apa sahaja untuk adiknya begitu juga dengan Aisyah sanggup mempertahankan abangnya setiap kali dibuli. Kehidupan mereka mula dilanda duka apabila mereka dipisahkan setelah ibu bapa mereka meninggal dunia. Mereka terpaksa melalui pelbagai keperitan. Aisyah sentiasa merindui abangnya sehingga dia mengambil tindakan untuk melarikan diri dari rumah keluarga angkatnya untuk mencari abangnya semula. Kasih sayang yang utuh antara mereka berdua, akhirnya menyatukan mereka kembali. Bakal dipaparkan pada 2 Jun jam 10 malam.

*Jangan lupa untuk saksikan variasi pilihan menarik ini di kaca televisyen anda sempena bulan Ramadan nanti!


Penuh Tawa Dan Emosi, PETRONAS Angkat Irama Tradisional

Setiap tahun, pelbagai syarikat korporat dan usahawan tempatan di Malaysia akan berlumba-lumba menghasilkan iklan raya mereka.
Kebiasaannya, iklan raya mengandungi mesej tersendiri yang sarat dengan nilai-nilai murni yang cukup sinonim dengan budaya Malaysia.

Antara paling ditunggu saban tahun pastilah iklan raya daripada syarikat PETRONAS yang kreatif, menghiburkan serta penuh dengan mesej tersendiri.

Jika tahun lalu, PETRONAS memperkenalkan drama bersiri sepanjang tahun menggabungkan kesemua perayaan, kali ini PETRONAS menghidangkan kisah penuh suka-duka, penuh tawa dan emosi dengan keindahan budaya dan warisan Malaysia menerusi “Dilema Irama”.

Karya kreatif PETRONAS kali ini turut mengetengahkan intipati Aidilfitri melalui jalan ceritanya yang penuh dengan emosi serta gubahan lagu-lagu asli yang membawa penonton mengembara ke dalam perjalanan penemuan diri dan hubungan kekeluargaan.
Diarahkan oleh pengarah filem tempatan terkemuka Hyrul Anuar, “Dilema Irama” mengisahkan tentang seorang ayah dan anak lelakinya yang berkongsi minat dalam bidang muzik walaupun berbeza pandangan dan genre.
Nadim, seorang komposer muzik kontemporari, dengan berat hati bersetuju untuk bermain gambus untuk kumpulan muzik tradisional bapanya di sebuah majlis berbuka puasa.
Namun, persembahan itu berakhir dengan tercetusnya konflik antara mereka berdua sehingga mengguris perasaan.
Menelusuri kisah tersebut, penonton bakal menyaksikan bagaimana hubungan anak-beranak ini terjalin lebih utuh melalui muzik.
Pengurus Besar Kanan Komunikasi Strategik Kumpulan PETRONAS, Datin Anita Azrina Abdul Aziz. – FOTO PETRONAS
Pengurus Besar Kanan Komunikasi Strategik Kumpulan PETRONAS, Datin Anita Azrina Abdul Aziz berkata “Irama tradisional merupakan warisan kita yang indah.”
“Ia menggambarkan budaya masyarakat turun-temurun yang kaya dengan seni dan adab yang tinggi.
“Alunan lagu raya inilah yang menjadi inspirasi PETRONAS dalam menerbitkan “Dilema Irama”, yang turut menampilkan tiga buah lagu gubahan asli.
“Seiring dengan tema perayaan kami pada tahun ini iaitu ‘Akar untuk Masa Depan’, kami berharap kisah ini berupaya untuk menanam semula rasa bangga dan penghargaan terhadap kepelbagaian budaya dan adat resam di Malaysia,” katanya.
Ketahui kesudahan kisah dua beranak ini menerusi filem penuh irama dan emosi ini di saluran media Youtube dan Facebook rasmi PETRONAS.

Oh ya, anda juga boleh dengar dan strim kesemua OST filem pendek “Dilema Irama” yang kini tersedia di Spotify, Apple Music, Youtube dan platform penstriman digital utama yang lain.


Jangan Pandang Ringan Virus Zika, Ini 9 Fakta Rakyat Malaysia Perlu Tahu!

Seluruh dunia, terutamanya di Amerika Latin digemparkan dengan kehadiran Virus Zika. Sehingga kini, amaran ke beberapa negara di sana telah dikeluarkan dalam memastikan Virus tersebut tidak dijangkiti dan disebarkan secara meluas.
Sungguhpun negara kita masih belum mengeluarkan sebarang amaran bahaya, namun telah Kementerian Kesihatan Malaysia telah membuat kenyataan akhbar hari ini, 29 Januari 2016, susulan Virus Zika yang semakin menular secara global dan berisiko kepada negara kita.

Walaupun ia mungkin tidak menyebabkan simptom kronik, tetapi ia dikatakan menjadi punca kecacatan abnormal pada bayi-bayi yang dilahirkan oleh wanita yang menghidapinya.
Baca lebih lanjut tentang 9 fakta virus ini di bawah.

9 Fakta Rakyat Malaysia Perlu Tahu Tentang Virus Zika
1. Disebarkan Oleh Nyamuk
Foto Kredit: ticotimes.net

Seperti denggi dan chikugunya, Virus Zika dibawa oleh gigitan nyamuk aedes.
Terdapat beberapa kajian yang masih menyiasat sama ada penyakit ini boleh berjangkit melalui hubungan seksual, namun ia belum disahkan secara rasmi.
2. Gejala Seperti Demam Denggi
Seperti musuh dalam selimut, World Health Organization (WHO) sendiri mengakui bahawa virus ini hanya membawa gejala ringan bagi seseorang yang berkeadaan normal. Tidak banyak berbeza daripada denggi, simptom biasa seperti demam panas, ruam, sakit mata, dan sakit sendi akan berlarutan selama 2 hari hingga seminggu.
3. Walaupun Tiada Gejala Kronik, Saintis Menganggap Mereka Mungkin Terlepas Pandang!
Dilaporkan hampir 80% daripada mereka yang mempunyai virus ini tidak menyedarinya langsung dan kebanyakan mereka tidak memerlukan rawatan khusus untuk pulih.
Walaupun ia mungkin melegakan, saintis melihat hal ini sangat menakutkan kerana ia bermaksud lebih ramai manusia akan berpotensi menjadi ‘pembawa’ kepada Virus Zika secara senyap sepanjang dijangkiti. Sebuah laman web Vox Science and Health melaporkan saintis beranggapan mereka mungkin telah memandang ringan terhadap ancaman virus ini dahulu.
4. Belum Ada Ubat Dan Vaksin Virus Zika
Setakat ini, belum ada vaksin mahupun ubat untuk merawat atau mencegah penularan Virus Zika untuk ibu hamil.
5. Dikaitkan Dengan Punca Bayi ‘Berkepala Kecil’
Bayi berkepala kecil atau ‘microcephaly’ dikaitkan dengan virus Zika. / Foto Kredit: londonbdnews24.com
Virus Zika dipercayai menyebabkan bayi yang dilahirkan mengalami sejenis keadaan dikenali sebagai ‘microcephaly’. Bayi yang dilahirkan dengan keadaan ini mempunyai saiz kepala yang kecil, sehingga mengganggu perkembangan otaknya.
Meskipun terdapat kebarangkalian punca lain, terdapat bukti-bukti membimbangkan yang mengaitkan Virus Zika dengan ‘microcephaly’.
6. Jauhi 22 Buah Negara Ini!
Pusat Pengendalian dan Pencegahan Penyakit (CDC) Amerika mengeluarkan larangan kunjungan ke 22 buah negara ekoran wabak Virus Zika yang semakin menular.
22 negara tersebut adalah Bolivia, Ekuador, Guyana, Brazil, Colombia, El Salvador, French Guiana, Guatemala, Honduras, Mexico, Panama, Paraguay, Suriname, Venezuela, Barbados, Saint Martin, Haiti, Martinique, Puerto Rico, Guadeloupe, Samoa, dan Cape Verde.
Foto Kredit: cdc.gov
Terkini, WHO pula telah mengesahkan bahawa setakat ini terdapat 23 negara yang dilaporkan dengan kes Virus Zika, termasuk 5 rakyat Perancis yang mendapat virus ini sewaktu lawatan ke luar negara.
7. Kementerian Kesihatan Malaysia Nasihatkan Orang Awam Supaya Peka
Sungguhpun Malaysia berada jauh daripada lingkaran kawasan amaran tersebut, Kementerian Kesihatan Malaysia menekankan supaya sentiasa mengambil langkah berjaga-jaga kerana wabak tropika ini mudah merebak melalui nyamuk.
Malah, menurut sebuah akhbar tempatan, virus Zika pernah dikesan di negara Asia Tenggara seperti Thailand dan Indonesia pada tahun 2014 dan 2013.
Selain menunda lawatan ke negara-negara tersebut, wanita hamil juga tidak disyorkan menghampiri kawasan yang terdedah kepada pelancong luar negara seperti lapangan terbang antarabangsa.
Oleh itu, langkah pencegahan yang boleh dibuat ialah melindungi diri daripada gigitan nyamuk, terutamanya wanita mengandung. Selain memakai pakaian panjang dan menggunakan ubat nyamuk, kita haruslah menjaga kebersihan supaya tempat-tempat pembiakan nyamuk di sekitar kawasan rumah dihapuskan.
8. Amaran Tunda Kehamilan
Uniknya virus Zika ini ialah ia dipercayai membahayakan bayi dalam kandungan. Sebab itulah terdapat negara di Benua Amerika seperti Brazil dan El Salvador yang mengeluarkan kenyataan supaya wanita dinasihatkan menunda dahulu kehamilan buat masa ini sebagai tindakan berjaga-jaga.
Ekoran daripada bahaya virus ini juga, terdapat syarikat penerbangan seperti Delta dan America Airlines menawarkan ‘refund’ bagi ibu hamil yang telah menempah tiket untuk ke Brazil.
9. Sejuta Kes Dilaporkan Di Brazil, Dijangka Akan Meningkat Hingga 4 juta
Buat masa ini, hampir sejuta rakyat Brazil disahkan menghidapi Virus Zika. Kes ‘microcephaly’ pula melonjak naik dengan peningkatan wabak Virus Zika.
Sementara itu, wakil dari WHO menganggarkan kes akan terus meningkat sehingga 3-4 juta!
Jangan Leka, Ambil Langkah Pencegahan Dari Sekarang
Semoga wabak ini dapat dikenalpasti puncanya dengan lebih tepat, sekaligus membantu dalam merawat serta menyediakan vaksin.
Buat masa ini, lindungilah keluarga anda, terutamanya ibu mengandung, daripada digigit nyamuk.
Jika ada sebarang tanda yang disebutkan di atas, usah ragu-ragu untuk mendapatkan nasihat doktor.


Penulen Air Jiksoo Ria & Penulen Udara All Clean Ni Wajib Masuk Dalam Checklist Raya Tahun Ni!

Setelah 2 tahun tidak beraya bersama, tahun ni mesti ramai yang excited nak pulang ke kampung halaman kan? Walaupun dalam norma baharu, sambutan perayaan ni mesti kekal meriah di samping yang tersayang.
Paling penting, tahun ni kita dapat merasai kembali kemeriahan ziarah menziarahi rumah sedara-mara sambil bertukar-tukar menu raya. Tak sabarnya nak makan rendang, kuah kacang, lemang dan macam-macam lagi! Time ni lah baru dapat rasa menu-menu yang rare! Masa raya je jumpa!

Macam biasa sebelum beraya mestilah kita buat checklist dulu kan? Takut ada yang tak cukup nanti susah! Alang-alang tengah buat checklist raya tu, pastikan korang masukkan Penulen Air JIKSOO Ria serta Penulen Udara All Clean ni sekali! Baru lah boleh sanak saudara datang beraya dengan tenang!
Jom tengok kelebihan kedua-dua produk SK magic ni!

Tiada lagi isu air terlalu panas atau sejuk, Penulen Air JIKSOO Ria ni hadir dengan teknologi baharu!

Betul tu, kalau sebelum ni anda rasa macam “ish air ni panas sangat lah” atau “sejuk sangat lah”, masalah ni tak akan timbul dengan Penulen Air JIKSOO Ria sebab ia mempunyai teknologi yang lebih advanced iaitu sistem tanpa tangki dan hanya akan aktif apabila adanya sumber air.
Ada tiga pilihan untuk suhu air tu tau untuk anda jamu tetamu yang datang:

Suhu Air Panas (85 darjah celsius) yang sesuai untuk kopi atau teh panas
Suhu Air Sejuk (4 darjah celcius) yang sesuai untuk buat air sirap yang sejuk tanpa ais
Suhu Bilik yang sesuai untuk bancuh air kordial seperti Sarsi, Oren atau Asam Boi

Selain itu, Penulen Air JIKSOO Ria ni juga lengkap dengan sistem penapisan nanoteknologi yang boleh menghilangkan klorin, bau dan pelbagai sebatian organik lain yang berbahaya. Malahan zarah besar seperti karat, habuk dan pasir juga boleh ditapis! Tak payah ragu-ragu nak minum air dah lepas ni.

Bukan setakat itu sahaja, bakteria, virus, mikroorganisma serta logam berat juga boleh dihapuskan! Pada masa yang sama, mineral yang baik untuk kita masih dikekalkan dengan UV Steriliser ni!
Ia juga jimat elektrik!

Selalu orang kata kalau guna penulen air mesti bil elektrik tinggi. Tapi jangan risau, dengan Penulen Air JIKSOO Ria takde masalah ni! Dah jimat elektrik ni, duit Raya boleh la bagi banyak sikit kan.
Teknologi tanpa tangki yang digunakan bukan sahaja menjimatkan elektrik pada kadar penggunaan minimum 730Wj sehari tetapi ia juga menjimatkan penggunaan air kerana ia tidak mempunyai air untuk disimpan.

Bila nak minum air atau nak buatkan air untuk tetamu yang datang beraya, baru lah sistem tu akan aktif untuk bagi air panas atau sejuk mengikut kesukaan anda!
Jarang la teknologi Korea Selatan ni tak canggih kan? JIKSOO Ria ni juga hadir dengan sistem penulen teknologi yang boleh mengasingkan bahan tercemar berbahaya dan memberikan air yang bersih kepada pengguna dengan harga yang mampu milik.
Penulen Udara All Clean ni pun kena masuk dalam checklist tau! Baru la udara kekal bersih walaupun tengah beraya!

Tahu tak, Penulen Udara All Clean ni mampu menghapuskan 99.99% kulat, bakteria dan virus di dalam rumah!
Yang mana nak balik kampung tu, ha bawa lah sekali Penulen Udara All Clean ni! Baru lah ada gaya Raya tahun ni!
Sebab ianya lengkap dengan Penapisan 8 peringkat All-in-One sama seperti Penapis HEPA Gentian Tembaga yang sudah terbukti mampu untuk menapis 99.99% virus bawaan udara.
Antara ciri dan fungsi menarik Penulen Udara All Clean ni ialah:

Dari segi saiznya hanyalah sebesar 650mm dan hanya memerlukan tenaga sebanyak 34Wh untuk berfungsi, tambahan pula warna putih yang sangat evergreen dan mudah untuk dikenakan dengan mana-mana konsep rumah menjadikan penulen udara ni menjadi pilihan ramai.
Ia juga mampu untuk membersihkan udara dari setiap arah termasuklah habuk di lantai dan boleh cover ruang seluas 66m² tau! Tak payah susah-susah nak alih-alih dah, letak je satu tempat terus udara rumah jadi lebih bersih. Jadi bila orang datang beraya kat nanti, gerenti puas hati.

Percaya atau tak, segala bakteria dan partikel-partikel berbahaya juga boleh dihapuskan dengan Penapis Pra-Penapis Antibakteria Berganda dan Penapis Penjagaan All-in-One!

Bukan itu sahaja, ia juga boleh ditanggalkan sepenuhnya dan boleh dibasuh, so anda boleh lah selalu bersihkan penulen udara anda ni sendiri! Barulah sentiasa nampak macam baru beli.

Penulen udara ni dah diiktiraf sebagai peralatan kesihatan dan peranti perubatan oleh Pentadbiran Makanan dan Dadah Amerika Syarikat (USFDA)! Korang boleh gunakan di rumah dengan lebih selamat. Ia juga dilengkapi dengan roda, mudah nak alihkan!
Raya ni ada combo menarik untuk korang tau!

SK magic nak kasi tawaran menarik Raya ni!
Kombo Ria Raya menawarkan Penulen Air JIKSOO Ria dan juga Penulen Udara All Clean pada harga RM158 je sebulan!
Ye betul, dua-dua item ni hanya RM158 dan korang boleh menikmati air dan udara yang lebih bersih!

Bukan itu je, korang juga akan dapat perkhidmatan pemasangan percuma serta servis percuma selama LIMA TAHUN beserta WARANTI!
Wahhhhhh, berbaloi sungguh lah macam ni! Dah la jimat, boleh beraya dengan bergaya tanpa sebarang kerisauan pulak tu.
Anda boleh layari laman web SK magic untuk ketahui dengan lebih lanjut mengenai Penulen Air JIKSOO Ria dan juga Penulen Udara All Clean ni! Dapatkan segera guys, raya dah dekat ni!


Penulen Air Tanpa Tangki Layan Diri Pertama Di Malaysia Mudahkan Urusan Ibu Bapa!

PASANGAN yang baharu menimang cahaya mata pastinya teruja menerima penambahan ahli dalam keluarga, tambahan kelahiran anak pertama.
Pastinya, pelbagai persiapan dilakukan sempena menjadi ibu bapa baharu, selain bakal meraikan perayaan Aidilfitri tidak lama lagi.

Namun, segala persiapan tidak akan lengkap tanpa Penulen Air Tanpa Tangki Layan Diri LG PuriCare™ yang dilengkapi Sistem Penapisan Puri 4-Peringkat di pasaran.

Sistem Penapisan Puri 4-Peringkat Penulen Air Tanpa Tangki Layan Diri LG PuriCare™ mampu membuang sembilan jenis logam berat dan 99.99 peratus norovirus supaya pengguna dapat minum air bersih dan menikmati rasa air yang dipertingkatkan.
Penulen Air Tanpa Tangki Layan Diri LG PuriCare™ mampu menghasilkan tiga suhu air panas iaitu 40, 75 dan 85 darjah celsius yang sesuai untuk pelbagai keperluan.
Suhu air panas 40 darjah celsius sesuai untuk menghasilkan susu bayi, manakala 75 dan 85 darjah celsius masing-masing sesuai untuk menyediakan teh dan kopi panas.
Ia juga dilengkapi fungsi pensterilan automatik menggunakan suhu tinggi automatik pada saluran paip air masuk dan keluar.
Fungsi hebat yang tidak membabitkan sebarang kos itu mampu membersihkan paip keluli tahan karat dalaman dengan membasmi 99.99 peratus kuman hanya dengan satu sentuhan butang.
Penulen Air Tanpa Tangki Layan Diri LG PuriCare™ dilengkapi dengan sistem tanpa tangki, justeru pengguna tidak perlu bimbang akan pertumbuhan mikrooranisma malah air yang dihasilkan kekal segar sepanjang masa.
Pakej langganan penapis (layan diri)

Penulen Air Tanpa Tangki Layan Diri LG PuriCare™ menawarkan pakej langganan penapis (layan diri) selama tujuh tahun dengan penghantaran penapis gantian ke rumah setiap enam bulan.
Ia merupakan produk pertama di pasaran yang menawarkan pakej langganan penapis (layan diri) bagi memberikan kebebasan kepada pengguna untuk menyelenggara Penulen Air Tanpa Tangki Layan Diri LG PuriCare™ secara sendiri di rumah.
Dengan adanya panduan suara, pengguna akan mendapat arahan langkah demi langkah untuk penukaran penapis. Justeru, pngguna boleh menukar penapis dan menyelenggara Penulen Air Tanpa Tangki Layan Diri LG PuriCare™ dengan mudah.
Hanya pusing dan tarik sahaja untuk menggantikan penapis Penulen Air Tanpa Tangki Layan Diri LG PuriCare™ dengan yang baharu.
Dapatkan Penulen Air Tanpa Tangki Layan Diri LG PuriCare™ pada pakej sewaan mampu milik hari ini serendah RM50/sebulan.
Layari laman web LG untuk maklumat lanjut mengenai Penulen Air Tanpa Tangki Layan Diri LG PuriCare™.


Unik & Jauh Dari Cliche, Ini 5 K-Drama Oleh Penulis Vincenzo, Park Jae Bum

Episod terakhir Vincenzo telahpun berakhir semalam, di mana ia telah berjaya mencatat sejarah sebagai salah satu K-Drama dengan rating tertinggi di tvN.
Ramai yang sangat berpuas hati dengan olahan naskhah yang ditampilkan dalam K-Drama Vincenzo, selain jalan cerita yang sama sekali tidak cliche, sarat dengan mesej, plot twist dan isi yang menarik.

Jika anda perasan, ini adalah antara naskhah anti-hero atau dark hero yang sebenarnya mempunyai mesej yang ‘berat’, namun ditampilkan secara bersahaja dengan pembinaan karakter dan lakonlayar yang unik serta skrip yang mantap!
Salah seorang yang wajar diberi pujian adalah Park Jae Bum, iaitu orang yang bertanggungjawab menghasilkan skrip ini.

Sekiranya anda seorang peminat K-Drama, anda tentu amat mengenali Park Jae Bum sebagai seorang yang ‘master’ dalam bidang komedi gelap dan drama perubatan, dan Vincenzo adalah karya terbarunya.

Park Jae Bum amat kreatif dalam membuat penonton ketawa terbahak-bahak dengan lawak yang simbolik, namun karyanya disulami dengan pesanan dan sindiran tajam menjadikan kebanyakan karya beliau begitu menarik dan dinamik.
Baca juga: 11 K-Drama Dengan Rating Tertinggi & Mencetus Fenomena. Memang Best!

Oleh kerana ramai yang bersedih kerana Vincenzo telahpun melabuhkan tirai, kami kongsikan beberapa lagi karya Park Jae Bum yang boleh anda simpan dalam must-watch list dan mungkin anda belum tonton lagi.
1. The Good Doctor (2013)
Pelakon: Joo Won, Moon Chae Won, Joo Sang Wook, Cheon Ho Jin
Park Shi On adalah seorang autistik yang tidak memiliki kematangan mental dan empati, namun berjaya menamatkan pengajian perubatan dengan amat cemerlang.
Dedikasi dan kemahirannya yang luar biasa harus menjadikannya pakar pediatrik yang hebat, tetapi dia mempunyai banyak masalah ketika berurusan dengan atasannya dan pesakitnya kerana kekurangan kemahiran interpersonalnya.
The Good Doctor adalah drama K-pertama yang diadaptasi kepada siri remake di Amerika Syarikat!
Menurut Park Jae Bum, dia memerlukan lebih dari satu tahun untuk melakukan penyelidikan mengenai perubatan, dan enam bulan tambahan untuk mengkaji pesakit autisme.
Menarik kan?

Lihat trailer di sini:

2. The Fiery Priest (2019)
Pelakon: Kim Nam Gil, Kim Sung Kyun, Lee Ha Nee
Jika anda sukakan vibes lawak dan komedi dark hero ala Vincenzo, The Fiery Priest adalah antara naskhah Park Jae Bum yang patut anda tonton.
Kim Hae Il (Kim Nam Gil) ini merupakan seorang pastor Katolik yang panas baran dan hebat berlawan dengan penjahat, terutamanya mereka yang suka membuli orang lemah.
Sikapnya ini menjadikannya kadangkala tidak disenangi oleh segelintir penduduk. Namun, Kim Hae Il sebenarnya menyembunyikan masa lalu yang kelam.
Konflik terjadi apabila ketua pastor yang sangat dihormati meninggal dunia dan dipercayai dibunuh oleh penjahat.
Seperti Vincenzo, walaupun kedengaran sebagai tema yang berat, tetapi drama ini penuh komedi dan pasti membuat penonton tertawa.

3. The Good Manager / Chief Kim (2017)
Pelakon: Namgoong Min, Nam Sang Mi, 2PM’s Junho
Kim Sung Ryong adalah akauntan mahir yang bekerja untuk samseng.
Dia menyertai sebuah syarikat, TQ Group sebagai salah seorang pengurus di Jabatan Perakaunan dengan tujuan untuk menggelapkan wang dari syarikat itu.
Ketika bertengkar dengan akauntan Yoon Ha Kyung dan pihak atasan, Sung Ryong mendapati dirinya terlibat dalam politik pejabat dan memperhatikan orang-orang jahat lain yang berkuasa mengancam untuk menjatuhkan syarikat.
Sung Ryong perlahan-lahan menyedari bahawa dia lebih suka memerangi korupsi korporat dan memperjuangkan hak pekerja daripada menyelesaikan misi yang awalnya dia lakukan.
Mampukah dia berjaya pada objektif barunya?

4. Quiz Of God (Season 1-4)
Quiz of God @ God’s Quiz adalah drama penyiasatan jenayah perubatan / forensik pertama yang ditayangkan di Korea.
Siri ini mengisahkan pakar bedah saraf eksentrik dan doktor forensik Han Jin-woo dan pasukannya ketika mereka menyelesaikan kematian yang mencurigakan dan membongkar misteri yang melibatkan penyakit jarang dijumpai.
Judul itu merujuk kepada pepatah tempatan bahawa penyakit ini ibarat seperti kuiz yang Tuhan berikan kepada manusia agar tidak terlalu sombong.
Musim pertama siri ini mendapat sambutan hangat sehingga ia dilanjutkan kepada 4 siri kesemuanya.

5. Blood (2017)
Tetap membawa kelainan, siri K-Drama Blood mengisahkan seorang lelaki yang dilahirkan dengan penyakit genetik yang menjadikannya sikapnya seperti vampire yang dahagakan darah.
Menurut Netflix, drama ini berfokus pada pusat rawatan kanser terbaik di negara tersebut.
Konflik terjadi apabila dia memilih menjadi seorang doktor, namun terpaksa menahan keinginannya.
Berkonsepkan seperti Hyde, Jekyll & Me, drama ini mendapat mixed review daripada penonton. Ada yang sukakannya, namun ada juga yang mengkritik olahan Park Jae Bum yang satu ini.
Kalau nak tahu best ke tak, kenalah cuba tonton sendiri ok!

Inilah antara karya Park Jae Bum yang terkenal dengan dark comedy dan idea lakonlayar yang unik.
So, kalau anda suka sesuatu yang berbeza, lepas ni bolehlah cari K-drama ni untuk isi masa lapang kan?


Penumpang Nak Bersalin, Pesawat Air Asia KL-Sandakan Dilencong Ke Miri

MIRI: Sebuah pesawat yang dijadualkan terbang dari Kuala Lumpur ke Sandakan pada 1 September semalam terpaksa dilencongkan ke Miri gara-gara salah seorang penumpangnya mahu bersalin.
Pengurus Lapangan Terbang Miri, Zainal Abidin Harun berkata, Pesawat Air Asia AK5194 yang membawa 130 penumpang dan 6 anak kapal itu mendarat di Lapangan Terbang Miri pada pukul 5.28 petang apabila menunjukkan tanda-tanda mahu bersalin.

Sebaik sahaja mendarat, penumpang wanita tersebut selamat melahirkan bayi lelaki pada pukul 5.58 petang.

Difahamkan penumpang wanita berasal dari Sandakan yang dalam perjalanan pulang dari Kuala Lumpur.
Penerbangan pesawat yang dilencongkan tadi kemudiannya diteruskan ke Sandakan pada pukul 6.27 petang tanpa penumpang wanita yang telah bersalin tadi.

*Sumber foto & berita : Utusan Borneo
SL: Syabas kepada semua staf dan krew AirAsia kerana pantas bertindak demi keselamatan ibu dan bayi. Walaupun tidak dinyatakan usia kehamilan wanita tersebut, ibu mengandung kena take note ya. Biasanya setiap syarikat penerbangan mempunyai polisi tertentu dalam membenarkan ibu mengandung menaiki pesawat. Tentunya hal seperti ini adalah kes di luar jangkaan. Apapun, syukur semuanya selamat!


10 Penyakit Popular Selalu ‘Serang’ Kanak-Kanak, Nombor 4 Paling Kesian!

Seringkali kita mendengar kisah-kisah yang dipaparkan dalam media utama dan menerusi perkongsian ibu-ibu di laman media sosial mengenai penyakit yang menyerang anak mereka. Oleh kerana sistem imunisasi badan yang masih lemah, mereka akan mudah terdedah dengan penyakit kanak-kanak ini.
Walaupun sudah banyak jenis perubatan dan vaksin yang telah ditemui oleh pakar, namun 10 jenis penyakit kanak-kanak ini masih popular dan menyerang kanak-kanak. Sebagai tanda berjaga-jaga, mak ayah kena peka dengan jenis penyakit yang disenaraikan ini.

Baca juga: Tanda Anak Alergik Dengan Ubat, Jangan Tersalah Beri Kalau Tak Nak Muka Bengkak!
10 PENYAKIT KANAK-KANAK YANG SERING MENYERANG, KENA BERJAGA-JAGA!

1.Penyakit Tangan Kaki Dan Mulut (HFMD)

Penyakit Tangan Kaki dan Mulut (HFMD) ini merupakan penyakit kanak-kanak yang digeruni kerana mudah berjangkit antara satu sama lain. Antara ciri-ciri anak terkena jangkitan HFMD adalah:
–Ruam pada tangan, kaki dan kawasan lampin
-Ulser di tekak, mulut dan lidah
-Hilang selera makan
Ia boleh merebak melalui sentuhan langsung dengan lelehan hidung, air liur dan cecair daripada ruam individu yang dijangkiti. Tetapi HFMD ialah penyakit jangkitan virus kecil yang biasanya berlangsung selama beberapa hari sahaja.
2.Ekzema
Penyakit kedua yang selalu dihadapi oleh kanak-kanak adalah ekzema. Berbeza dengan HFMD, ekzema tidak berjangkit antara satu sama lain. Kebiasaannya, kanak-kanak yang ada masalah kulit ekzema mempunyai sejarah keluarga yang mempunyai penyakit yang sama.
Mempunyai kulit yang kering, gatal dan meradang, kanak-kanak sering mengalami ekzema di bahagian pipi, dahi dan kulit kepala.
3. Asma
Kasihannya apabila melihat anak-anak menghidap penyakit asma bukan? Bukan sahaja pada zaman kanak-kanak, malah asma ini juga berlarutan penyakitnya sehingga ke alam dewasa.Salah satu tanda utama asma termasuk batuk yang kerap, lebih teruk kalau terkena jangkitan virus, atau dicetuskan oleh senaman atau udara sejuk.
Gejala lain termasuk bunyi berdehit seperti kepenatan semasa menarik nafas, sesak nafas dan kesesakan dada. Asma pada kanak-kanak juga boleh menyebabkan keletihan, sukar tidur dan pemulihan yang tertangguh selepas jangkitan pernafasan.
4.Cacar air
Cacar air atau chicken pox dikatakan adalah penyakit wajib berlaku kepada kanak-kanak. Ia merupakan jangkitan virus, yang disebabkan oleh virus varicella-zoster. Kanak-kanak akan mempunyai ruam gatal dengan lepuh kecil berisi cecair dan biasanya berlaku jika tidak diberikan vaksin.
Selalunya, mereka akan mengalami demam dahulu sebelum timbulnya ruam sehingga hilang selera makan. Apa yang merisaukan adalah apabila chicken pox pecah, ia akan membentuk kudis dan mengambil masa untuk sembuh.
5.Selesema dan influenza biasa
Nama sahaja berbeza tetapi kedua-dua penyakit ini berkongsikan simptom yang sama. Tetapi, penyebab kepada penyakit ini datang dari virus yang berbeza.Virus influenza menyebabkan selesema, manakala virus yang berbeza boleh menyebabkan selsema.
Kalau dibiarkan dengan lebih lama, selesema boleh menyebabkan komplikasi yang lebih teruk iaitu radang paru-paru.
6.Jangkitan telinga
Sudah pasti ramai dalam kalangan kita yang pernah mengalami jangkitan telinga ketika waktu kanak-kanak bukan? Penyakit ini merupakan antara penyakit yang popular menyerang kanak-kanak.
Bukan sahaja sakit, jangkitan telinga ini disebabkan oleh bakteria atau virus yang menjangkiti ruang di belakang gegendang telinga.‘Telinga tengah’ dipenuhi dengan nanah yang menolak gegendang telinga, menyebabkan banyak ketidakselesaan.
7.Gastroenteritis
Mungkin ramai yang tidak biasa dengan nama penyakit ini namun ‘Gastroenteritis’ ialah jangkitan bakteria atau virus dalam perut atau usus. Untuk pengetahuan anda, jangkitan selalunya berlaku jika kanak-kanak menyentuh barang yang tercemar dan kemudian menyentuh makanan atau mulut mereka, atau jika mereka berkongsi minuman dengan orang yang dijangkiti.
Tanda-tanda utama biasanya:
-Muntah
-Cirit-birit
-Sakit perut
-Sakit badan
-Hilang selera makan.
8.Alergi
Inilah antara situasi yang paling tidak selesa apabila bersentuhan dengan bahan-bahan pencetus allergi. Antara gejala yang boleh berlaku kalau kanak-kanak mengalami alahan atau alergi, hidung tersumbat, hidung berair, jangkitan telinga, batuk, sakit tekak dan hidung berdarah.
Beberapa pencetus yang paling biasa ialah:
-Bulu, air liur dan kutu haiwan
-Rumput, lalang, debunga
-Habuk
-Asap rokok
-Kulat dinding
9.Rotavirus
Kalau anak bakal mencapai usia lima tahun atau sudah berumur lima tahun, mak ayah kena berjaga-jaga. Rotavirus menjangkiti usus dan menyebabkan cirit-birit dan muntah yang teruk.
Di Malaysia, kira-kira 22 hingga 50 peratus daripada kes cirit-birit dalam kalangan kanak-kanak adalah disebabkan oleh Rotavirus. Bahaya!
10.Sembelit
Pemakanan yang sihat dapat menjaga kesihatan usus kanak-kanak yang membesar. Kalau anda perhatikan, anak anda membuang air besar kurang daripada 3 kali dalam seminggu, atau jika najisnya besar dan keras, mereka mungkin mengalami sembelit.
Tanda-tanda lain termasuk meneran atau berasa sakit apabila kanak-kanak cuba membuang air besar, pendarahan semasa atau selepas buang air besar, atau mengalami sakit perut yang bertambah baik selepas pergi ke tandas. Jadi, siapkan makanan yang penuh dengan sayur-sayuran serta air yang cukup.

*Kesimpulannya, kalau lokasi untuk beriadah tersebut terlampau sesak maka buatlah Plan B supaya tidak mengundang risiko anak-anak terkena jangkitan virus. Aktiviti di rumah pun boleh pelbagaikan..
Baca juga: Petua Hilangkan Sakit Tekak Boleh Buat Di Rumah, Sekejap Je Suara Dah Kembali Merdu!
Sumber: Berita Harian, Parents.com


“Penyakit Kawasaki Bukan Virus & Tidak Berjangkit”- Pakar

Baru-baru ini, pasangan selebriti terkenal Amar Baharin dan Amyra Rosli telah menerima satu ujian besar ke atas puteri kesayangan mereka. Anak kedua daripada pasangan terbabit, menghidapi penyakit Kawasaki.
Tidak ramai lagi yang maklum berkenaan penyakit ini, kerana ‘Kawasaki’ yang lebih dikenali adalah sebuah jenama motosikal terkenal. Menurut Doktor Nimelesh yang baru-baru ini membetulkan fakta penyakit Kawasaki, yang sebenarnya bukanlah virus dan penyakit ini tidak berjangkit pada orang lain.

Baca juga: Patutlah Lirik Lagu Yang Sama Selalu Bermain Di Fikiran Non-Stop, Rupanya Ini Sebabnya…
“PENYAKIT KAWASAKI BUKAN VIRUS & TIDAK BERJANGKIT”- PAKAR

Kawasaki bukan Virus dan ia tidak boleh menjangkiti orang lain. Ia merupakan sejenis penyakit yang punca sebenar tidak diketahui lagi. Punca daripada sejenis virus ke, sejenis bakteria ke, Genetik ke? Masih tiada jawapan konkrit.

Malah, beliau juga pernah membuat untaian sebelum ini yang menjelaskan dengan lebih lanjut mengenai penyakit Kawasaki.
Penyakit kawasaki bukan sesuatu yang jarang dijumpai. Masa I (saya) HO, ada jumpa beberapa kes masa posting paeds.
Penyakit ni dinama sempena doktor yang laporkan ia dulu – Dr Tomisaku Kawasaki. 75% kes adalah kanak kanak berumur kurang 5 tahun, kebanyakan lelaki.
GEJALA KAWASAKI

Simptom simptom.
Ia biasa menyebabkan demam berpanjangan, nodus limfa membesar, kemerahan di mulut, tangan, kaki serta kadangkala dengan ruam. Ia menyebabkan keradangan pada dinding salur darah terutamanya arterial koronari.
APAKAH PUNCA PENYAKIT KAWASAKI?
Punca penyakit ni masih tidak difahami tapi penyakit ni difahami tidak boleh berjangkit dari orang ke orang setakat ni. Disebabkan ia boleh menjejas jantung, ia merupakan penyebab paling biasa untuk penyakit jantung (acquired) di kalangan kanak kanak.
Penyakit Kawasaki semasa kanak kanak dikaitkan dengan risiko penyakit jantung yang meningkat apabila dewasa. Rawatan awal akan mengurangkan risiko kesan jangka panjang.
Sumber: Twitter Nimelesh


“Kalau Lambat, Jantung Akan Bengkak”- Ayah Ini Kongsi Kisah Anak Jadi ‘Mangsa’ Kawasaki Disease

Walaupun penularan wabak pandamik COVID-19 masih belum reda, beberapa akhbar tempatan dan antarabangsa telah melaporkan bahawa pakar perubatan di Amerika Syarikat (AS) dan Eropah memberi amaran pandemik COVID-19 mungkin menyebabkan peningkatan kes penyakit Kawasaki, iaitu satu penyakit yang jarang berlaku dalam kalangan kanak-kanak. Secara umumnya, penyakit ini menyebabkan keradangan pada dinding salur darah, terutamanya arteri koronari yang membekalkan darah ke otot jantung.
Oleh itu, terdapat satu perkongsian di laman Facebook dimana seorang ayah berkongsikan pengalaman anaknya ‘terkena’ Kawasaki Disease yang boleh menyebabkan jantung bengkak.

‘KAWASAKI DISEASE TIDAK BERODA TIDAK BERENJIN’

Memandangkan ramai yang dok tanya condition Umar El Fateh. So kita share sikit pengalaman 2 kupang pasal Kawasaki Disease ni.

29/4/2020

Badan Umar tiba tiba panas masa bangun sahur. So memang bagi ubat demam biasa ja dulu kat dia and monitor sendiri kat rumah. Tapi dah malam nampak dia makin lembik n temperature pun makin tinggi. Tapi kita hold lagi sampai esok
30/4/2020
Pagi time sahur pun badan dia still panas. 39.6. Dia punya panas sampai dah tuam dgn kain basah pun tak sampai 5 minit kain tu dah kering. So pagi2 terus bawak dia pergi klinik. Doctor check kata tonsil dia bengkak. Then doctor terus start dgn antibiotik sbb temperature dia tak turun turun even dah makan ubat.

1/5/2020
Time sahur dia dah bangun sebab badan terlampau panas. 39.8 even dah start antibiotik. Then time tu baru perasan mcm ada beguk dekat telinga belah kanan dia. Umar nampak makin lembik. Start muntah muntah juga. Harini public holiday. So nak refer balik kat klinik tapi tutup. So kita mmg terus bawak pergi emergency. Doctor mmg advice suruh admit terus. Doctor pun at first ckp viral fever. Tp sebab nak bg cepat sikit temperature turun dia nak suruh drip terus. N doctor nak buat ultrasound utk make sure bengkak yg mcm beguk tu bengkak biasa or disebabkan ada nanah. Alhamdulillah result ultrasound just mention tu kelenjar biasa takda apa apa yg bahaya. Oh lagi satu Umar mmg tak makan apa apa langsung since dia sakit. LANGSUNG. So mmg perlukan air utk nak make sure dia tak dehydrated. So Umar pun admit la untuk drip n start antibiotic hari ni.
2/5/2020 – 4/5/2020
Start time ni mmg dah tak sedap hati. Tgk condition Umar makin weak compare to semalam. Patutnya dah start antibiotic dia makin okay. Tapi doctor still kata tak apa. Dia nak monitor dulu. Sampai la dah hari ke lima antibiotic pun Umar still lemah. Muka makin sembab. Mata nampak merah. Tangan kaki bengkak. Dia langsung tak berdiri or jalan sepanjang tempoh ni. Mmg tidur, berdukung ja. Muntah muntah. Cirit semua ada. Time ni mmg tak sedap hati dah. Asal doctor datang visit ja mmg complain kata kenapa Umar macam makin lembik? Time ni doctor pun dah nampak pelik n dia mula perasan symptom2 Kawasaki ni ada dekat Umar. Dia bagi satu malam lg if esok still demam juga nak kena ambil darah untuk check.
Time ni la baru nak tanya Maha Guru Google Al- Duniawi research tengok apa tu Kawasaki disease ni sebab tak pernah dengar. Bila baca Ya Allah tuhan ja tau perasaan mcm mana.
KALAU RAWATAN LAMBAT JANTUNG AKAN BENGKAK

5/5/2020
Umar still demam panas malam tu. So subuh2 nurse dah suruh bawak dia pergi treatment room untuk ambil darah. Pagi tu doctor datang bgtau result darah Umar kuman tinggi n ada ciri-ciri Kawasaki. Then doctor terus bawa Umar pergi scan jantung (Echocardiography).
Ada bad news sikit sebab Arteri jantung Umar belah kanan dengan kiri memang ada bengkak n ada air bertakung sikit. Lepas pada scan jantung baru doctor inform yang Umar confirm Kawasaki disease. So bila confirm kena penyakit Kawasaki ni memang kena buat rawatan cepat. Kalau lambat jantung akan bengkak teruk dan akan ada kesan untuk jangka panjang pada pesakit.
Untuk pengatahuan, Kawasaki disease ni dia tak ada test khas macam kita buat ujian saringan covid-19 tu. Untuk confirmkan penyakit Kawasaki ni kena ambil masa yang lama jugak sebab nak kena tengok keadaan pesakit by simptom. Dah ada simptom2 Kawasaki pada pesakit baru buat scan jantung (Echocardiography) then dah dapat result scan baru boleh confirm kena penyakit Kawasaki ka tak. Macam Umar demam dah lebih pada 5 hari baru simptom Kawasaki ni nampak dekat badan dia. So memang kena buat treatment cepat.

Doctor terus suruh proceed treatment. Untuk treatment Kawasaki disease ni kena ambil ubat IVIG. Tapi doctor bagitau siap-siap ubat ni harga dia boleh tahan. Dia kirakan dose Umar nak kena ambil untuk treatment. 9 bottles drip dia kena ambil. Total cost untuk ubat dia je almost RM8k . Ubat ja belum masuk benda-benda lain lagi.
Tapi memang tak fikir apa dah. Sbb doctor bgtau kita kena cepat start treatment sebelum makin melarat. So start 1:50pm Umar on drip for 12hrs non stop. Since Umar warded 3 kali dia kena tukar branula sebab tangan dia makin lama makin bengkak so drip tak jalan.
6/5/2020
Alhamdulillah Umar settle 9 bottle drip tu by 3 pagi juga. Lepas pda tu mmg Umar takda demam dah. Alhamdulillah. Muka dia pun nampak lagi ceria n tak sembab mcm sebelum ni. YaAllah lega rasa masa ni. Dia dah boleh senyum n respond bila kita cakap dengan dia. Alhamdulillah. Tapi dalam tengahari nurse check temperature dia still ada mild fever. Allah risaunya masa ni. Sampai malam pun range temperature dia still border range. So doctor nak monitor dia lagi.
ANAK TERPAKSA ‘DEPEND’ DOSE UBAT KUAT

7/5/2020
Kalau ikutkan plan awal, harini dah boleh discharge. Tapi sebabkan Umar still tak sihat ada demam, doctor tahan lagi 1 malam. Nak monitor sampai dia takda demam langsung baru boleh bagi balik. Alhamdulillah Umar active the whole day. Ok mai nak share sikit pasal ubat dia. Lepas pada treatment Umar kena makan ubat Aspirin. Doctor kata mmg org yg ada masalah jantung akan makan ubat ni. Tapiiiiiiiiiii even org besar yang ada masalah jantung akan makan ubat ni SEHARI SEKALI. Tapi Umar skrng kena makan ubat ni TIGA KALI SEHARI. Dose yang sama ya. Sedih sangat bila tengok dia terpaksa depend dengan ubat yg kuat mcm ni sekali .

8/5/2020
Alhamdulillah Umar dah 95% recover. Dah boleh discharge today. Now tangan Umar start menggelupas terkeluar habis kulit tangan dia. Maybe effect ubat or mmg symptom kawasaki ni juga. 8 hari berkampung yang penuh dengan cabaran. Alhamdulillah manage to survive. Syukur kepada Allah . Thank you family yang banyak membantu n terima kasih banyak untuk yg mendoakan Umar Fateh. Terima kasih juga kepada Dr Tan dari Avisena. Antara Dr yang tersempoi. Dia boleh mai check patient bawak pam dengan ballon untuk bg dekat budak-budak. Siap buat bentuk macam-macam lagi. Thanks Dr Tan.

P/s : Total bill hospital Umar RM17k++.
Kepada Ibu Bapa diluar sana sedialah payung sebelum hujan. Kalau mampu ambil lah insurans takaful untuk anak-anak. Malas dah nak terang sebab apa kena ambil. Sekarang dah 2020.

So ini la serba sedikit experience n journey yang sy dah lalui untuk share dengan semua pasal Kawasaki disease ni. Saja share bukan sebab sy agent insurance ka apa tapi sebab this time kita rasa berbaloi sangat dengan monthly fee yg tak seberapa tu boleh tolong kita time time mcm ni. Lately dah start nampak case Kawasaki ni tengah naik jugak musim2 covid19 ni. So please stay safe dan doa banyak-banyak.
Sumber: Abdul Basit M Ariff


Beberapa hari lalu, beberapa akhbar tempatan dan antarabangsa telah melaporkan bahawa pakar perubatan di Amerika Syarikat (AS) dan Eropah memberi amaran pandemik COVID-19 mungkin menyebabkan peningkatan kes penyakit Kawasaki, iaitu satu penyakit yang jarang berlaku di kalangan kanak-kanak.
Menurut Astro Awani, Setiausaha Kesihatan United Kingdom (UK), Matt Hancock memaklumkan bahawa beberapa kanak-kanak di negara itu telah meninggal dunia akibat penyakit Kawasaki, yang dipercayai mempunyai kaitan dengan COVID-19.

Selain AS dan UK, Itali juga menunjukkan peningkatan kes penyakit Kawasaki di kalangan kanak-kanak, terutamanya di bahagian yang paling teruk terjejas dengan COVID-19.
Perkhidmatan Kesihatan Kebangsaan Britain mengeluarkan amaran pertama pada bulan April mengenai peningkatan kecil bilangan kanak-kanak dijangkiti COVID-19 yang ‘mempunyai ciri bertindih dengan sindrom kejutan toksik dan penyakit Kawasaki tidak tipikal’.

Tahukah ibu ayah tentang penyakit Kawasaki ini?

Jom baca lebih lanjut tentangnya di bawah.
7 Perkara Tentang Penyakit Kawasaki Yang Ibu Ayah Kena ‘Alert’
1. Apakah Penyakit Kawasaki?
Menurut Datuk Dr Zulkifli Ismail menerusi Positive Parenting, penyakit Kawasaki pertama kali telah dilaporkan pada 1967 oleh pakar pediatrik Jepun, Dr Tomisaku Kawasaki, dan kes-kes pertama di luar Jepun dilaporkan di Hawaii pada 1976.
Secara umumnya, penyakit ini menyebabkan keradangan pada dinding salur darah, terutamanya arteri koronari yang membekalkan darah ke otot jantung.
Lebih kurang 75% pesakit penyakit Kawasaki terdiri daripada kanak-kanak berumur bawah 5 tahun, kebanyakannya lelaki, dan ia penyebab paling biasa untuk penyakit jantung perolehan (acquired) dalam kanak-kanak.

2. Adakah Ia Merbahaya?
Menurut Dr Latif Saad menerusi artikel beliau di laman web The Diagnosa, penyakit ini akan menyebabkan keradangan di seluruh saluran darah dalam badan yang akan mewujudkan simptom-simptom penyakit kawasaki seperti ruam atas badan, mulut yang kemerah-merahan dan juga demam yang tinggi.
Kesan daripada keradangan ini, ia juga akan membunuh sel otot di bahagian salur darah menyebabkan dinding salur darah tersebut menjadi lemah.
Perkara ini akan menyebabkan dinding salur darah yang terlibat membesar seolah-olah seperti belon. Keadaan ini dipanggil sebagai aneurysm.
Darah yang terkumpul dalam Aneurysm pula akan membeku disebabkan struktur salur darah tersebut yang tidak normal hingga menyebabkan salur darah tersebut tersumbat.
Jika salur darah yang tersumbat itu berlaku dibahagian jantung, ia akan menyebabkan serangan sakit jantung pada pesakit.
Oleh kerana itu, kanak-kanak yang menghadapi penyakit ini mempunyai risiko untuk terkena serangan sakit jantung yang lebih tinggi berbanding orang lain.

3. Punca
Penyebab utamanya masih tidak diketahui tetapi ia tidak berjangkit secara langsung.
Namun secara umumnya penyakit Kawasaki ini boleh berpunca daripada 2 faktor berikut:

Jangkitan kuman: Secara amnya, dikatakan jika seseorang itu mengalami jangkitan kuman, dia mungkin boleh menyebabkan Penyakit Kawasaki berlaku. Akan tetapi tiada satu kuman spesifik yang dikatakan menjadi penyebab kepada masalah ini.
Genetik: Adik-beradik yang pernah mengalami penyakit Kawasaki akan mempunyai risiko 10-20 kali ganda berbanding orang lain

Foto Kredit: Wikimedia
4. Gejala / Tanda Penyakit Kawasaki
Antara gejala atau tanda penyakit Kawasaki ini termasuklah:

demam berpanjangan (antara 38.3-39.4°C yang melebihi 4 hari dan tidak sembuh dengan ubatan demam biasa)
nodus limfa (kelenjar) yang membesar
kemerahan di mulut, tangan dan kaki, serta kadangkala dengan ruam
‘Strawberry tongue’, iaitu lidah yang kemerahan dan bertekstur seperti kulit strawberi
kemerahan pada tempat suntikan BCG
konjunktivis, mata merah dan tidak berair
kulit terkupas pada hujung jari dan kaki selepas 2 minggu

Menurut Dr Zulkifli lagi, simptom penyakit Kawasaki ini muncul dalam 3 peringkat.
Ia boleh menyebabkan masalah kepada jantung antara 10-14 hari selepas bermulanya simptom pertama.
Sesetengah pesakit mungkin mengalami radang atau sakit sendi antara masa demam berakhir sehingga hari ke-25 penyakit tersebut.
Foto Kredit: My Positive Parenting
5. Rawatan
Sebilangan besar kanak-kanak yang dijangkiti penyakit Kawasaki sembuh dengan sendirinya setelah 4 hingga 8 minggu.
Jika dirawat awal, kebanyakan kanak-kanak pulih dalam beberapa hari.
Menurut portal MyHealth, rawatan untuk penyakit Kawasaki adalah imunoglobulin intravena (diberikan melalui titisan ke pembuluh darah).
Penyakit Kawasaki juga diubati dengan aspirin berdos tinggi untuk mengurangkan keradangan. Dos aspirin akan dikurangkan setelah demam atau radang semakin reda untuk mencegah pembentukan bekuan darah.

6. Komplikasi
Walaupun kebanyakan kanak-kanak pulih sepenuhnya, terdapat kes-kes terpencil di mana komplikasi berlaku akibat keradangan salur darah menyebabkan dinding arteri semakin lemah lalu menyebabkan aneurisme.
Bahagian lain pada jantung yang mungkin turut terkesan ialah membran yang menyelaputi jantung, injap dan otot jantung.
Bayi menghadapi risiko komplikasi serius yang lebih tinggi. Rawatan awal akan mengurangkan risiko kesan jangka panjang.

7. Risiko Jangka Masa Panjang
Dari segi kesan jangka masa panjang, mereka yang tidak mempunyai aneurysm koronari dikatakan mempunyai prospek yang lebih baik berbanding kanak-kanak yang mengalami aneurysm kerana risiko pembekuan darah terbentuk di arteri koronari yang melebar boleh berisiko menyebabkan serangan jantung.
Ada pakar juga berpendapat bahawa penyakit Kawasaki semasa zaman kanak-kanak dikaitkan dengan risiko penyakit jantung yang meningkat apabila dewasa.

Ibu Ayah Perlu Peka, Ya!
Buat masa ini, pakar perubatan kini sedang mengkaji sama ada sindrom itu merupakan komplikasi yang berlaku akibat COVID-19.
Walaupun perkaitan antara penyakit Kawasaki dan COVID-19 ia masih tidak dibuktikan, ibu ayah perlu peka dengan keadaan anak terutamanya ketika mereka demam supaya sebarang risiko dan komplikasi dapat dielakkan seawal mungkin.


Ada Ruam, Bintik-Bintik & Pedih Pada Kemaluan, Mungkin Anda Alami Penyakit Kelamin Ini

Melalui hantaran yang dibuat Dr. Erna Nadia di laman Facebooknya, Genital Herpes merupakan sejenis penyakit kelamin (jangkitan seksual) atau sexually transmitted infection yang berpunca daripada virus bernama Herpes Simplex Virus (HSV).
Di mana, tumbuhnya ruam yang sakit dan luka kecil atau melecet di sekitar bahagian alat kelamin. Ia boleh berlaku kepada lelaki dan wanita, tetapi lebih berisiko berlakunya pada wanita kerana keadaan anatomi alat kelamin wanita. Jom ikuti butirannya dengan lebih lanjut.

Baca juga: Betul Ke Garam Dapat Merawat Penyakit? Ini Kesan Garam Terhadap Kesihatan
GENITAL HERPES (HERPES KELAMIN)
Gambar hiasan: Google.

Sejenis penyakit kelamin (jangkitan seksual) atau sexually transmitted infection yang berpunca daripada virus bernama Herpes Simplex Virus ( HSV). Ianya menyebabkan tumbuh ruam yang sakit dan luka kecil atau melecet di bahagian sekitar alat kelamin.

Boleh berlaku pada lelaki dan perempuan. Tetapi lebih berisiko berlaku pada wanita kerana keadaan anatomi alat kelamin wanita. Sangat mudah berjangkit pada orang lain yang melakukan hubungan kelamin dengan orang yang ada atau terjangkit dengan virus ini.
PENYAKIT KELAMIN TERBAHAGI KEPADA 2 JENIS:
1. JENIS 1

Menjangkiti mulut, bibir dan hidung.
Boleh berlaku pada alat kelamin tapi jarang dan tidaklah seteruk jenis 2.
Boleh berlaku pada kanak kanak dan orang dewasa jika ada terdedah dengan virus ini walaupun bukan melalui hubungan kelamin.

2. JENIS 2

Berlaku pada dan sekitar alat kelamin.
Ruam, luka, lepuh dan sakit jika tersentuh atau terkena air.
Sangat cepat merebak melaluu hubungan seksual dan hubungan kulit ke kulit.

Penyakit ini selalu berlaku pada mereka yang aktif secara seksual atau selalu bertukar pasangan. Ibu hamil yang terjangkit dengan virus ini boleh menjejaskan bayi sewaktu mereka melahirkan anak nanti.
APAKAH SIMPTOM YANG SELALU TERJADI?
Gambar dari Google menunjukkan keadaan ruam/lepuh/ulser yang boleh berlaku dalam Genital Herpes.
1. Sakit atau gatal di bahagian kelamin atau punggung.
2. Ulser atau lepuh dengan nanah jernih atau putih atau kekuningan.
3. Keruping atau isi mati terbentuk selepas ulser sembuh.
4. Sakit sewaktu nak buang air kecil.
5. Demam, sakit badan, sakit kepala
6. Kelenjar limfa di sekitar peha akan bengkak.
Sewaktu pertama kali diserang virus herpes ini (jangkitan primer), lepuh, ruam atau ulser yang menyakitkan akan berlaku dalam masa 2-3 minggu.
Sehinggalah mendapat rawatan yang betul, luka/lepuh/ulser/ruam ini akan menjadi kering dan meninggalkan parut dan mula rasa gatal atau sengal sengal di bahagian pertama kali virus itu masuk atau menjangkiti.
Waktu ini kita sebut prodromal period. Jika tak dirawat dengan betul, ianya akan kembali berlaku kembali.
Virus ini biasanya akan terus mati kalau terdedah dengan udara/persekitaran luar. Jadi, sangatlah jarang atau mustahil jika seseorang itu dijangkiti semasa berenang di kolam atau duduk di tandas awam atau berkongsi tuala dengan orang lain.
PENYAKIT KELAMIN: DIAGNOS & RAWATAN
Gambar hiasan: Google.
Cara untuk diagnos adalah melalui pemeriksaan fizikal, pengambilan darah dan juga penghantaran sampel tisu ke makmal.
Tapi biasanya bila dengar cerita pesakit dan melihat secara fizikal pun dah boleh tahu. Rawatan yang diberikan biasanya berdasarkan simptom pesakit.
Ubat antivirus akan diberikan kepada anda dan pasangan untuk matikan virus, sembuhkan luka dengan cepat, kurangkan tempoh jangkitan dan mengurangkan risiko terkena kepada orang/ahli keluarga lain.
LAKUKAN HAL INI SEKIRANYA ANDA TERKENA GENITAL HERPES
Jika anda terkena jangkitan ini, make sure:
1. Makan dan habiskan ubat yang diberikan.
2. Jangan sentuh bahagian kelamin anda melainkan jika perlu.
3. Kerap membasuh tangan.
4. Elakkan hubungan kelamin sehingga benar benar sembuh.
5. Jika hamil, dapatkan nasihat doktor.
Kesimpulan kata, elakkanlah bertukar-tukar pasangan. Sedap hanya sementara. Sakit selamanya.
Dr. Erna Nadia,
Kebersihan itu sangat luas maknanya.
Sumber: Facebook Erna Nadia


Penyakit Yang Mudah Menyerang Kalau Anda Obesiti, Jaga-Jaga

Tahukah anda bahawa Malaysia merupakan tangga pertama dalam masalah obesiti? Ini bermakna masalah berat berlebihan dan kegemukan semakin meningkat tanpa mengira usia.
Jika anda tidak menjaga pemakanan dan membiarkan sahaja berat badan berlebihan, ia akan menyebabkan penyakit kronik menyerang sehingga menyebabkan kematian.

Baca juga: Bukan Setakat Cegah Kanser, Buah Naga Rupanya Boleh Kurangkan Kencing Manis
PENYAKIT KRONIK AKAN MENYERANG JIKA ANDA OBESITI, JAGA-JAGA

Ini penyakit yang mudah menyerang jika anda obesiti:

1. DARAH TINGGI
Tekanan darah tinggi atau hipertensi, adalah keadaan di mana darah mengalir melalui saluran darah dengan tekanan yang kuat berbanding biasa.
Tekanan darah tinggi boleh merosakkan saluran darah, meningkatkan risiko serangan jantung, strok, penyakit buah pinggang dan kematian.
2. DIABETES JENIS 2
Diabetes jenis 2 adalah penyakit yang berlaku apabila glukosa darah terlalu tinggi. Kira-kira 8 daripada 10 orang yang menghidap diabetes jenis 2 mengalami berat badan berlebihan atau obesiti.
Lama kelamaan, glukosa darah yang tinggi membawa kepada masalah seperti penyakit jantung, strok, penyakit buah pinggang, masalah mata, kerosakan saraf dan masalah kesihatan yang lain.

3. KEMURUNGAN
Obesiti dan kemurungan berkait rapat. Kajian mendapati bahawa orang yang obes lebih berkemungkinan mengalami kemurungan berbanding orang yang mempunyai berat badan yang sihat.
4. MASALAH PERNAFASAN
Ini adalah gangguan biasa di mana anda tidak dapat bernafas secara normal semasa tidur. Nafas mungkin berhenti bernafas dalam jangka masa yang singkat.
5. SAKIT SENDI TULANG
Obesiti meningkatkan tekanan pada sendi yang menanggung berat badan menyebabkan keradangan dalam badan. Faktor-faktor ini boleh menyebabkan komplikasi seperti osteoarthritis.
6. SAKIT JANTUNG & STROK
Obesiti menyebabkan anda berkemungkinan mempunyai tekanan darah tinggi dan paras kolesterol yang tidak normal. Masalah ini secara tidak langsung ada penyakit jantung dan strok.

7. KANSER
Obesiti boleh meningkatkan risiko kanser rahim, serviks, endometrium, ovari, payudara, kolon, rektum, esofagus, hati, pundi hempedu, pankreas, buah pinggang dan prostat.
8. SAKIT JANTUNG
Tekanan darah tinggi, paras lemak darah yang tidak normal dan paras glukosa darah tinggi boleh meningkatkan risiko untuk penyakit jantung. Kehilangan 5 hingga 10 peratus berat badan boleh mengurangkan faktor risiko untuk mengalami sakit jantung.
9. PENYAKIT BUAH PINGGANG
Penyakit buah pinggang menyebabkan buah pinggang rosak dan tidak dapat menapis darah seperti yang sepatutnya. Obesiti  bukan sahaja meningkatkan risiko diabetes malah ia juga menyebabkan sakit buah pinggang.
Walaupun tidak menghidap diabetes atau tekanan darah tinggi, obesiti boleh menyebabkan seseorang itu mengalami masalah buah pinggang.
10. MASALAH KEHAMILAN
Berat badan berlebihan dan obesiti meningkatkan risiko masalah kesihatan yang mungkin berlaku semasa kehamilan. Wanita hamil yang obes mungkin mempunyai peluang lebih besar.
Amalkan gaya hidup sihat dengan menjaga kesihatan dan pemakanan. Anda mampu mengubahnya!
Sumber: Harvard, Mayo Clinic, MY Health & NIH


Kes Pertama Selepas 27 Tahun, Bayi Usia 3 Bulan Di Sabah Dijangkiti Polio

Penyakit polio merupakan penyakit yang wajib dinotifikasikan di bawah Akta Pencegahan dan Pengawalan Penyakit Berjangkit 1988. Bagi memastikan Malaysia bebas daripada penyakit polio, pemantauan gejala penyakit yang menyerupai gejala penyakit polio iaitu Acute Flaccid Paralysis (AFP) dijalankan kepada kanak-kanak berumur kurang daripada 15 tahun di semua fasiliti kesihatan di Malaysia.
Namun, negara dikejutkan apabila menerima berita bahawa seorang bayi berusia 3 bulan dijangkiti penyakit ini di Tuaran, Sabah.

SELEPAS 27 TAHUN, KES POLIO TERBAHARU DILAPORKAN

Selepas 27 tahun Malaysia bebas daripada polio, satu kes disahkan dijangkiti virus itu membabitkan bayi lelaki berusia tiga bulan dari Tuaran, Sabah.

Menurut Ketua Pengarah Kesihatan, Datuk Dr Noor Hisham Abdullah, bayi terbabit mengalami demam diikuti lemah anggota badan dan dimasukkan ke Unit Rawatan Rapi di hospital serta disahkan dijangkiti vaccine-derived poliovirus type 1 (VDPV1) pada 6 Disember lalu.

Beliau berkata, hasil ujian pengesahan dijalankan Pertubuhan Kesihatan Sedunia (WHO) Makmal Serantau Polio di Australia, virus itu mempunyai kaitan genetik dengan virus polio dikesan pada kes Acute Flaccid Paralysis (AFP) di Filipina. Turut menambah, seterusnya, vaccine-derived poliovirus type 1 ini diklasifikasikan sebagai circulating vaccine-derived poliovirus type 1 (cVDPV 1).
BAYI MASIH DIRAWAT RAPI

Menurut laporan Harian Metro, bayi itu masih dirawat di wad isolasi dan berada dalam keadaan stabil, tetapi memerlukan bantuan pernafasan. Memandangkan pesakit masih memerlukan rawatan rapi, orang ramai dan pihak media dipohon tidak mengganggu waris atau petugas kesihatan di hospital dalam menjalankan tugas memberi rawatan kepada pesakit.
Kata Ketua Pengarah Kesihatan lagi “Circulating vaccine-derived poliovirus (cVDPV) berasal daripada virus polio yang sudah dilemahkan di dalam vaksin polio yang diberi secara oral (Oral Polio Vaccine – OPV).
“Virus dilemahkan ini dikumuhkan oleh badan melalui najis. Dalam persekitaran tidak sanitari, ia boleh menjangkiti orang lain yang tiada imuniti terhadap polio dan terus tersebar dalam komuniti yang liputan imunisasi polio kurang daripada 95 peratus,” katanya.
Beliau berkata, semakin lama virus itu tersebar dalam komuniti berkenaan, ia mengalami mutasi genetik hingga menjadi virus kembali aktif.
“Virus ini dipanggil vaccine-derived poliovirus (VDPV) dan boleh menyebabkan poliomyelitis. Namun, untuk mereka yang sudah divaksinasi dengan vaksin poliomyelitis, mereka akan mendapat perlindungan daripada jangkitan penyakit berkenaan,” katanya.
HASIL SIASATAN, TIDAK DIBERI VAKSIN

Mengulas lanjut, Dr Noor Hisham berkata, sehingga 5 Disember lalu, hasil siasatan di kawasan tempat tinggal kanak-kanak dijangkiti polio di Sabah itu mendapati 23 daripada 199 orang (11.6 peratus) berusia antara dua bulan hingga 15 tahun tidak menerima vaksin polio. Beliau berkata, keadaan itu sangat merunsingkan kerana penularan jangkitan cVPDV hanya boleh ditamatkan dengan imunisasi polio.
“Hasil penerangan mengenai kepentingan imunisasi polio bagi mencegah jangkitan polio, ibu bapa semua kanak-kanak itu bersetuju untuk mereka diberikan vaksin polio.
“Aktiviti pencarian kes acute flaccid paralysis (AFP), proksi kepada poliomyelitis di kawasan tempat tinggal kanak-kanak itu sudah dijalankan. Sehingga 5 Disember lalu, seramai 646 orang sudah diperiksa dan tiada orang bergejala AFP dikesan,” katanya.
Beliau berkata, siasatan masih diteruskan di kawasan berkenaan termasuk pengambilan sampel najis daripada kontak rapat kanak-kanak itu dan sampel persekitaran bagi pengesanan virus polio.
Dalam pada itu, katanya, bagi memastikan virus polio yang dikesan tidak terus menular di Malaysia dan menyebabkan poliomyelitis dalam kalangan mereka yang tiada imuniti terhadap jangkitan polio, aktiviti pemberian imunisasi polio akan diteruskan di kawasan tempat tinggal kes dan diperluaskan ke kawasan lain berisiko.

Artikel berkaitan : Wajib Ambil Vaksin Mengikut Jadual Imunisasi Kebangsaan Dari Perspektif Islam
“Ia bagi memastikan liputan imunisasi polio tinggi iaitu melebihi 95 peratus. Pendidikan kesihatan mengenai penyakit polio dan langkah pencegahan sudah diberikan termasuk penggunaan tandas sanitari dan penjagaan kebersihan diri termasuk tangan.
“Perlu diingatkan penyakit polio seperti banyak penyakit lain ditularkan melalui “fecal oral route.” Penduduk dinasihatkan segera mendapatkan rawatan di fasiliti kesihatan berhampiran sekiranya mempunyai gejala AFP atau memaklumkan pihak Kementerian Kesihatan sekiranya mengetahui terdapat kes sedemikian tidak mendapatkan rawatan.
“Untuk makluman, kes polio terakhir di Malaysia berlaku pada 1992. Pada Oktober 2000, Malaysia bersama negara Rantau Pasifik Barat diisytiharkan bebas daripada penyakit polio,” katanya.
Sementara itu, Dr Noor Hisham berkata, kejayaan pembasmian penyakit itu berikutan pencegahan melalui vaksin polio diperkenalkan di dalam Program Imunisasi Kebangsaan sejak 1972 dan diteruskan sehingga ke hari ini. Program tersebut dimantapkan lagi dengan pertukaran cara pemberian vaksin daripada secara oral kepada secara suntikan (Inactivated Polio Vaccine – IPV menggunakan virus polio yang sudah dimatikan) pada 2008.
Sumber : Harian Metro, Kementerian Kesihatan Malaysia